Air-Cond Tak Berapa Nak Sejuk, Cuba Servis Sendiri Indoor Unit Air-cond. Musim panas lit-lit ni, aircond dah bukak suhu paling rendah dan blower dah full speed tapi masih tak berasa. Ini merupakan tanda-tanda sudah tiba masanya untuk anda servis air-cond tu.

Oleh kerana semalam angin air-cond perlahan sahaja walaupun blower dah full speed, harini ambik masa sekejap buat pembersihan balik air-cond ni. Step mudah yang kita sendiri pon boleh buat..

1. Screw driver
2. Berus yang bersih (kalau ada vacuum lagi bagus)
3. Air conditioner cleaner. (Boleh beli kat DIY, tapi aku tak guna pon, sebab cooling coil tak nampak kotoran degil berkerak.. hanya habuk yang boleh dicuci dengan berus)
4. Kain untuk mengelap.
5. Tangga

Mula-mula, pastikan dah matikan suis aircond dulu.

Lepas tu buka filter dan cover filter serta cooling coil ni.

Tarik perlahan-lahan ke atas. Sebelah lagi pun buat macam tu juga.

Lepas dah buka cover tu, buka casing aircond pulak. Ada 2 ke 3 biji skru ikut jenis dan brand aircond. Macam Sharp inverter ni ada 2 biji skru kiri dan kanan casing.

Lepas dah buka skru, buka casing dengan cara tarik dari sebelah atas casing ke atas dan kemudian tarik ke arah anda

(Buat lemah lembut kalau tak biasa, satgi patah naya.. haha. Kebanyakan cara buka casing aircond ni sama ja.)

Kemudian, buka flap angin yang swing tu.

Buka yang tengah dulu dengan tolak kaki flap ke belakang keluar dari holder tu.

Pastu tarik kaki flap sebelah kiri keluar perlahan-lahan. (Jangan kasar, nanti patah haha.) Kemudian keluarkan flap dari motor flap sebelah kanan tu.

Ok lepas dah buka casing, kalau room temperature sensor jenis yang ada sekali dekat cooling coil, cabutkan dari cooling coil tu dulu supaya senang nak cuci cooling coil nanti.

Ok seterusnya, buka flap angin yang boleh adjust kiri kanan ni. Kalau jenis Sharp ni, tolak ja setiap klip tu ke atas untuk buka.

Lain brand aircond lain cara bukak dia, jadi perhatikan elok-elok atau Google dulu sebelum buat. Benda tu mudah patah.

Yeahh.. nampak dah blower. Ambik hang, berkerak…! So ni punca dia angin koi pelan haha. So cuci la pakai berus. Sambil-sambil tu sedut guna vacuum pon boleh..

Kalau teruk lagi smpai tak keluar kotoran tu, bolehlah sembur pakai aircond cleaner. Biarkan sekejap bagi dia keluar semua kotoran degil tu, lepas tu tadah bekas / besen, kemudian sembur dengan pressure air.

Boleh beli botol pressure yang guna manual pam tu. (Beringat, jgn pi semboq kat board ekon sebelah kanan tu.. lupp teruih satgi naya pak karim. Tutup board ekon tu ngn plastik utk langkah selamat)Jom kita kasi cuciii…

Ini hasilnya selepas siap dicuci.

Cooling coil pon dah cuci bersih merelip merelap dah..

(cuci jangan sampai terpenyet fin cooling coil tu. Kalau guna berus, berus ke atas dan ke bawah ikut alur fin tu.. sesetengah org ikut dan ja tonyoh kuat-kuat smpai penyet abih fin tu. Nnt udara nk lalu celah-celah fin tu payah.. so kurang efisyen la sejuknya.

Kalau tadi guna air conditioner cleaner, sembur dan biarkan dia keluarkan semua kotoran-kotoran tu, then sembur guna pressure air. Semburkan sedikit demi sedikit sampai bersih. Jgn lupa tadah plastik atau bekas / besen tau..hehe.)

Lepas tu kita on suis, test angin tengok kuat balik dak.. biaq keluaq mcm angin ribut pon xpa haha.

Ok lepas dah basuh semua benda-benda plastik ni, pasang balik ikut turutan masa buka tadi.

Pasang flap kiri kanan dlu, pastu flap swing atas bawah, pastu pasang casing.. pastikan casing masuk rapat elok baru skru balik.

Then last skali pasang balik cover filter tu. Just tekan masuk ja..

Pasang balik filter yang dah dicuci bersih-bersih.

SIAP!

Okehh siappp… Nyaman mcm baruuu. Bukak fan speed no 1 pon rasa angin dah..

Nahh… ni baru 8bulan punya habuk. Kalau hgpa dah bertahun xpenah cuci tu, xtaulah..haha.

Dinding Merekah Dan Ade Kesan Paku, Sumbat “Wall Plaster” Ni Je. Memang sakit mata tengok dinding yang ade kesan paku, sompek atau merekah. Mesti ramai yang buntu tak tahu nak buat macam mana. Ramai yang hanya terfikir nak tutup dengan tampalan simen baru. Betul tak?

Sebenarnya ada cara lebih mudah dan cepat yang boleh anda lakukan.Apa kata gunakan wall plaster dalam tube ni.

Selain digunakan untuk menutupi lubang-lubang paku dan rekahan, ia juga boleh digunakan sebagai penyelesaian grout atau celah jubin yang dah tercabut. Nak buat coreection pada dinding yang tersalah tebuk pun boleh je guna wall plaster khas ni.

Mencari bingkai gambar yang sempurna sering menjadi punca ramai diantara kita give up dari mendeko galeri gambar di dinding. Cadangan kami? Pilih sesuatu yang simple dan biarkan gambar anda berbicara.

Selepas memilih bingkai yang bersesuaian, kita beralih ke bahagian yang sukar : menggantungkannya. Dengar macam mudah – hanya ketuk paku ke dalam dinding, bukan? Hakikatnya, prep dan perancangan adalah kunci utama untuk galeri dinding yang menarik dan kemas. Tanpa perancangan rapi, bingkai di dinding akan nampak caca marba serta out of place.

Di bawah IMPIANA kongsikan enam cara susun atur bingkai gambar untuk panduan kita semua. Jangan lupa share dengan kawan yang lain!

Mulakan dengan satu bingkai di tengah kemudian dari situ, susun bingkai yang lain mengelilingi bingkai pertama tadi.

2. CENTERED

Ini susun atur yang ringkas memerlukan usaha yang minima. Anda hanya perlu letakkan satu atau dua bingkai di bahagian tengah dan selaraskan bingkai di sisi kiri dan kanan dengan satu sama lain.

3. OUTER ALIGN

Anda hanya perlu pastikan kesemua bingkai gambar pada bahagian luar selari dan tidak terkeluar dari ‘barisan’.

4. REFLECTION

Tidak perlu risaukan saiz bingkai jika anda mahu cuba susunan refleksi ini. Hanya perlu pastikan bingkai gambar yang digantung itu terbentuk seakan objek dan bayang-bayangnya.

5. STAIRCASE

Sedikit kelainan dengan susunan ini kerana anda perlu susun mengikut arah menaik tangga. Pasti lebih menarik!

6. NINE-SQUARE

Jangan pandang rendah pada susunan simple ini. Walaupun nampak mudah, susunan inilah yang dapat memberi impak lebih besar pada sesuatu ruang.

Cat Dinding Rumah Mengelupas . Selepas kediaman terendam lebih dari 2 hari, sudah pasti catnya mula mengelupas selepas banjir surut. Jangan gelabah terus nak cat semula dinding yang rosak. Nanti tak sampai beberapa hari, dah mengelupas semula. Tak nak membazir dan elak melakukan kerja yang sia-sia, ini langkah-langkah yang perlu anda lakukan untuk mengecat semula dinding lembap yang dah mengelupas

Bersihkan terlebih dahulu dinding anda dari sebarang kotoran. Selesai, kupas atau singkirkan semua lapisan cat lama. Boleh guna water preasure atau kikis dengan scrap. Hal ini membantu cat baru yang dialis dapat diserap dan lekat sempurna pada permukaan dinding

Sebaiknya beri masa 1-2 minggu untuk dinding yang terendam air tadi kering sepenuhnya.

Selesai menyingkirkan lapisan cat pada dinding, gunakan kertas pasir untuk menghaluskan permukaan yang kasar. Disamping itu juga, teknik ini juga dapat menanggalkan lapisan cat degil yang sukar ditanggalkan. Teknik ini dapat memastikan dinding anda dalam keadaan kemas dan sedia meneriam cat baru. Secara tidak langsung, ia dapat memberi kesan cat yang lebih cantik dan kemas

Langkah terakhir membersihkan tembok atau dinding yang mengelupas adalah dengan cucian menggunakan air. Bukan cuci beria-ia, cukup sekadar menggunakan kain lembap bagi menyingkirkan kotoran yang tersisa terutamanya habuk yang terhasil disebabkan dinding yang digosok mengunakan kertas pasir. Selesai dicuci dengan air, biarkan dinding kering sepenuhnya sekurang-kurangnya 3-4 jam

Selesai dinding kering sepenuhnya, proses mengecat boleh lah dilanjutkan. Permulaan proses mengecat, cat asa atau dasar perlu dilakukan. Pilih cat asas yang kurang kandungan kapur nya atau Alkali Resisting Primer untuk memastikan lapisan cat yang kedua dapat lekat sepenuhnya. Pastikan cat asas disapu sepenuhnya dan rata hingga menutupi pori dinding

kebiasaanya, cat asas mengambil masa 3 jam untuk kering sepenuhnya. Selesai kering, bolehlah disapukan warna cat yang menjadi piliha. Pastikan anda menggunakan roller untuk permukaan mendatar yang luas dan berus bagi kemasan bersudut sempit atau kecil. Lakukan teknik mengecat dari atas ke bawah. Dan pastikan, ketika sapuan cat pada berus atau roller tidak kering. Jika terlalu kering, ia akan meninggalkan kesan tekstur yang tidak menarik. Jika perlu, cat berwarna perlu di lapiskan lagi sekali selepas lapisan pertama kering sepenuhnya untuk mendapatkan kesan warna yang lebih menarikCat Dinding Rumah Mengelupas


Guna Baking Soda, Cuci Drum Masin Basuh Cara Paling Cepat Tapi Berkesan

Mesin basuh tak semestinya selalu digunakan untuk membasuh maksudnya ia sedia bersih. Ada bahagian-bahagian tersembunyi yang anda tidak perasan dah mula naik kulat atau lumut terutamanya pada bahagian tiub.

Ada sesetengah mesin basuh baju disediakan program untuk mencuci tiub atau dram. Namun itu bukanlah jaminan kepada kebersihan bahagian-bahagian yang tersembunyi. Ini kan pula bagi mesin basuh yang tiada option tersebut. Habis, macam mana nak cuci mesin basuh? takkan perlu tanggalkan setiap bahagian untuk mencuci?.

EH! tak perlu susah-susah. Kita ikut sahaja langkah yang telah disediakan oleh perkongsian sahabat kita di laman facebook. Radi apiz hanya guna dua bahan mudah sahaja untuk mencuci mesin basuhnya. Dan yang paling penting, tak perlu dibuka drum atau mana-mana bahagian. Lakukan seperti cucian baju bisa.

Sejak pakai mesin basuh baru, ni la pertama kali saya cuci. Setahun lebih jugak la saya beli mesin ni. Akhir-akhir ni bila cuci baju ada keping-kepingan habuk melekat pada baju. Jadi, saya google la cara-cara nak cuci mesin basuh. Pagi tadi saya try buat. Memang puas hati tengok keladak-keladak mesin tu keluar. Guna 2 bahan je iaitu cuka dan baking soda. Moga bermanfaat.

Bahan-bahan:
300ml Cuka
200gm Baking soda

Cara-cara:

1. Buka penapis ni dan cuci bersih. Kemudian pasang semula.

2. Masukkan baking soda di ruangan sabun. Kalau tak ada, boleh tabur terus dalam drum

3.Masukkan cuka di ruangan sabun. Campuran ini akan menghasilkan buih

4. Pilih program tube clean. Kalau yang tak ada boleh guna cucian biasa dan aras nya maximum

5. Biarkan proses berlangsung seperti biasa

6. Keladak dari dinding drum atau tube mula kelihatan

7. Lakukan beberapa kali bilasan sehingga semua keladak terperangkap di dalam penapis dan buangkanya

Sejak kebelakangan ini, dunia sedang dalam keadaan berjaga-jaga dengan penularan wabak COVID-19 yang telah menjangkiti lebih kurang 50 orang di Malaysia setakat ini (5 Mac 2020, 11.30am). Dengan cuaca negara ini yang tidak menentu, ia telah menyumbang kepada panik masyarakat. Walau sedikit perubahan suhu badan pun sudah cukup untuk membuat seseorang itu pergi ke hospital untuk menjalankan ujian penyaringan. Apatah lagi yang baru pulang dari luar negara, lebih-lebih lagi dari negara yang terjejas teruk oleh virus tersebut.

12 TIPS ALAMI UNTUK BANTU ATASI DEMAM, BATUK & SELSEMA

Memandangkan cuaca agak tidak menentu sekarang ini, di sini saya kongsikan tips alami untuk membantu masalah demam, batuk dan selsema.

Caranya adalah;

1. Minum air bawang putih. Bawang putih ada bahan Allicin, boleh membantu masalah demam, sakit tekak dan selsema.

Untuk mendapatkan khasiat yang banyak, bawang putih perlu dihancurkan atau dipotong-potong, seterusnya dibiarkan selama 10 minit, agar enzim dapat bertindak balas dan menghasilkan bahan berkhasiat Alicin.

Selepas itu barulah ditambah air suam.

Sebaiknya diambil bersama madu.
Dapatkan madu yang asli.

2. Halia adalah herba popular untuk bantu rawat batuk.

Caranya adalah dengan hancurkan halia dan direbus. Jus lemon dan madu boleh ditambah. Pastikan madu asli.

Cara lain adalah dengan kemam halia yang telah dibuang kulit untuk bantu kurangkan batuk.

3. Nenas mengandungi enzim bromelain. Enzim ini bantu cairkan kahak dan kurangkan batuk.

4. Minum madu asli – Madu asli sangat membantu masalah sakit tekak dan batuk. Terdapat kajian menunjukkan ia lebih berkesan berbanding ubat moden yang mengandungi dextromethorphan.

5. Minum yoghurt atau madu kelulut – Lactobacillus adalah bakteria baik yang boleh membantu sistem penghadaman dan masalah batuk. Bakteria baik ini banyak dalam yoghurt dan kajian terkini menunjukkan lactobacillus banyak juga dalam madu kelulut.

6. Terdapat juga kajian menunjukkan kombinasi madu dan kopi boleh bantu kurangkan batuk

Banyakkan berdoa memohon kesembuhan. Allah berfirman dalam Al Quran;

“Dan apabila kamu sakit maka Dia (Allah) yang menyembuhkan” Surah Ashshu’ara’ ayat 80

Dapatkan MADU ASLI

7. Limau nipis dan lemon membantu merawat batuk dengan mengurangkan radang. Kulit limau tinggi bahan berkhasiat neohesperidin berbanding jus. Caranya adalah dengan menambahkan madu asli pada kulit limau yang dihancurkan dan ditambahkan jus. Minum sedikit-sedikit sehingga sembuh. Limau nipis lebih berkesan berbanding kasturi untuk masalah batuk.

8. Bawang merah adalah antara sumber yang mudah didapati untuk bantu kurangkan batuk. Caranya adalah dengan memotong dan hidu bau bawang tersebut.

9. Bahan meruap mint (Mentha piperita) juga boleh bantu kurangkan batuk. Caranya adalah dengan meminum teh mint, tetapi sebelum itu perlu hidu wap nya kerana bahan aroma boleh bertindak sebagai antibakteria/antivirus

10. Kunyit secara semulajadinya mengandungi bahan kurkumin. Ia juga membantu kurangkan batuk terutamanya jenis batuk tanpa kahak. Caranya adalah ambil sedikit kunyit bersama madu dan diminum.

11. Kumur-kumur dengan air garam – disediakan dengan melarutkan sesudu garam dengan secawan air suam

12. Rendam 1 atau 2 kayu manis dalam segelas air panas dan minum sedikit-sedikit. Kayu manis juga membantu masalah diabetis

Selamat mencuba dan dapatkan nasihat Doktor anda.

Dari padi, jadinya beras. Sudah dimasak panggilnya nasi. Nasi, makanan ruji masyarakat Asia. Selain memenuhi keperluan dan sumber utama makanan, beras ni pun ada kegunaan lain seperti sebagai ramuan dalam produk kesihatan dan kecantikkan dan sebagainya.

Memandangkan beras mempunyai keupayaan menyerap kelembapan, ia juga sesuai dijadikan penyegar udara untuk almari anda. Ini bermakna kegunaan beras yang juga boleh dikatakan bijak adalah untuk mengharumkan almari yang berbau kepam.

BAHAN-BAHAN:
2 cawan beras
20 titis minyak pati aroma kegemaran anda (lavender, pappermint, orange dan sebagainya)

CARA-CARA:
Campurkan kesuma bahan dan gaul rata.

CARA SIMPAN:
1. Boleh simpan di dalam balang kaca. tutup mulut balang menggunakan kain yang diikat ketat dengan getah
2. simpan dalam kain uncang jenis organza dan gantung di dalam almari

Selain uncang beras ini dapat mewangikan almari baju, sesuai juga diletakkan didalam rak kasut, stor, laci dan sebagainya

Duduk lama sangat dekat rumah nak pergi taman permainan tak boleh, nak pergi bersiar pun tak boleh mula macam-macam kerenah anak-anak ni. Jangan kata anak-anak. Kita yang dewasa ni pun macam nak pengsan juga mati kutu dibuatnya. Hari ni IMPIANA nak kongsikan satu inspirasi yang boleh dijadikan satu idea yang baik untuk ibu bapa untuk anak-anak kat rumah. Jom kita buat sama-sama. DIY Playhouse!

Anak-anak request nak playhouse, nak beli yang dah siap mahal. Cuba buat sendiri lebih murah sambil-sambil asah skil bertukang.
Banyak idea dan tips dapat dari ahli group ini, mohon halalkan semua ilmu yang saya dapat. Saya kongsikan balik step by step saya buat playhouse ini di ruang setiap gambar. Kita semua boleh buat, cantik tak cantik tak penting di mata anak-anak. Anak-anak dapat tempat untuk bermain petang-petang pun dah cukup gembira.

Langkah-langkah nak buat playhouse

2. Pasang plywood 18mm dan buat tangga. Guna kayu palet buat tutup bahagian atas dinding.

3. Undercoat bahagian yang perlu cat untuk memudahkan urusan cat dan hasil yang lebih kemas.

4. Pasang shera plank hasil lebihan buat stor kat belakang. Overlap 20mm antara dua keping shera.

5. Cat semua bahagian dan siap sedia untuk pasang atap.

6. Susun atap genting dan lapik bata untuk jaga kaki tiang. Last minit tambah lebihan shera plank acah-acah papan manis. Alhamdulillah dah siap satu playhouse.

Semoga perkongsian ini bermanfaat pada semua pembaca IMPIANA.


Elak Terkena Getah Pokok Bunga Oleander,  Ia Boleh Menyebabkan Gangguan Fungsi Jantung

Oleander atau nama saintifiknya Narium Olender antara tanaman hiasan yang sentiasa menjadi pilihan kerana warna bunganya yang menarik. Namun, tanaman ini mempunyai getah yang dikatakan beracun. Pusat Racun Negara turut berkongsi kesan sampingan jika terdedah kepada getah Oleander di laman Facebook.

Sofa yang koyak memang menyakitkan mata. Kalau pakai duct tape, koyak atau lubang yang kecil pun boleh menjadi lebih besar. Ramai mengambil penyelesaian mudah dengan menggunakan cara ini bukan? Sebenarnya banyak lagi cara dan kaedah mudah yang nampak lebih cantik dan menarik.

Nak hantar tukar sarung sofa, harganya pulak boleh tahan juga. Tambahan pulak yang rosak tue sikit sahaja. Jadi, bagi menyelamatkan poket anda, Boleh cuba 10 langkah mudah ini bagi menutupi sofa yang koyak atau berlubang.

1. Tampal bunga kait di atas tempat yang koyak

2. Cantuman kain perca berbentuk hexagon

3. Guna fabrik bercorak yang sepadan untuk digantikan pada sofa arm kesan dicakar kucing

4. Buat tenunan artistik menggunakan benang cross stitch pada bahagian yang koyak

5. Jahit doilies pada tempat yang koyak

6. Sediakan kait konsep granny square untuk tutup bahagian atas sofa arm yang rosak

7. Gantikan bahagian sofa arm yang rosak dengan menggunakan PU leather dan dilekatkan dengan paku kraf

8. Buat kolaj bunga dari kain perca

9. Beli kepingan sulam yang telah siap dan tampalkan pada sofa

10. Paling mudah, jahit kain mengikut saiz sofa arm dan tutup sahaja tempat yang koyak

Sumber: http://www.amazinginteriordesign.com

Anda ingin tak memiliki set sofa yang cantik keluaran jenama Ella Furniture?

Jom sertai peraduan rakam video dan menang Ella Furniture. Anda berpeluang untuk memenangi set sofa bernilai RM12,000!

Bagaimana caranya? Mudah sahaja! Follow akaun tiktok rasmi Impiana dan Ella Furniture sekarang.

Rakamkan video berdurasi 1 minit mengapa anda mahukan set sofa baharu dari Ella Furniture.

Muatnaik rakaman video tersebut di akaun TikTok, Instagram atau Facebook peribadi anda.

Jangan lupa untuk tag Impiana dan Ella Furniture berserta hashtag #EllaXImpiana #EllaXSelebriti

Makesure akaun media sosial peribadi anda disetkan mod public! Sertai sekarang!

75 Do’s And Don’ts Bila Pindah Rumah. Apabila berpindah ke rumah baru tentunya banyak perkara yang perlu dilakukan. Bermula daripada mengemas barang-barang dan urusan-urusan lain, tentunya ia memeningkan kepala.

Tutup mata tarik nafas dan hembus, semudah ABC bukan! Macam itu jugalah kalau nak pindah rumah baru, sepatutnya kena la happy sebab dapat rumah baru, tak begitu?

Berikut dikongsikan 75 tip pindah rumah untuk anda di luar sana. Jom baca dan cuba!

Untuk buang semua memang agak mustahil, tetapi setidak-tidaknya buang barang-barang yang telah rosak atau memang tidak diperlukan langsung.

Setelah asingkan barang-barang yang tidak diperlukan, susun barangan yang masih diperlukan mengikut kategori dan labelkan.

Selain menjual barang yang masih dalam keadaan baik tetapi tidak diperlukan lagi, apa kata anda rancang satu tarikh untuk lakukan aktiviti menderma. Tetapkan satu hari dan pilih lokasi atau rumah kebajikan yang bersesuaian untuk dihantar barangan tersebut.

Kerja-kerja pindah rumah memerlukan kos yang tinggi apatah lagi terpaksa menyewa lori besar jika barang terlalu banyak. Untuk meringankan beban tersebut, apa kata jual barang-barang yang tidak diperlukan lagi tetapi masih dalam keadaan baik. Asingkan barang- barang tersebut daripada barang-barang yang akan dibawa pindah bersama.

Pening atau tidak ada masa untuk menguruskan barang? Apa kata dapatkan khidmat rundingan dan kontraktor professional yang dapat membantu anda menguruskan semua barang yang perlu dipindahkan sehingga siap. Biasanya syarikat rundingan ini mengenakan cas mengikut.

Pilih satu tarikh khas untuk berpindah dan pastikan hari tersebut tiada sebarang program yang dirancang. Sebaiknya, peruntukan satu hari sebelum dan selepas berpindah untuk tempoh yang lebih ideal bagi kelancaran proses perpindahan.

Kenal pasti lalun paling mudah dan cepat untuk ke lokasi rumah baru. Jika anda melantik perkhidmatan lori atau kontraktor untuk memindahkan barang, salurkan maklumat tersebut kepada mereka juga untuk melancarkan lagi perjalanan.

Senaraikan setiap perkara yang perlu dilakukan mengikut turutan termasuklah tarikh berpindah, barang yang perlu dijual, ruang yang perlu dikemas dan sebagainya. Ia bagi melancarkan lagi proses perpindahan dan dapat mengelak sebarang penundaan.

Selesai senaraikan semua to-do list dalam kertas, sekarang tulis pula dalam kalendar besar dan tampalkan di dinding. Kaedah ini memudahkan anda melihat senarai yang perlu dilakukan hari ini dan berikutnya. Tampal pada dinding dan tulis menggunakan font besar.

Beli atau cari kotak secukupnya. Pastikan kotak yang digunakan berkualiti untuk mengelak sebarang masalah. Kotak yang kurang berkualiti seperti sudah usang dan nipis. Kotak sebegini mudah koyak. Pilihan banyak jika anda ke kedai-kedai runcit atau lebih baik pasar raya untuk mendapatkan kotak-kotak terpakai yang berkualiti.

Sebaiknya apabila anda membeli barangan elektrik jenis sensitif terutamanya televisyen, pemain cakrapadat dan lain-lain, simpan kotaknya. Gunakan semula kotak tersebut untuk membungkus kelengkapan elektrik saat berpindah.

Sebelum melakukan sebarang kerja-kerja membungkus, pastikan segala keperluan telah tersedia. Barangan asas seperti gunting, pisau (cutter) pita pelekat, tali, marker, sarung tangan adalah antara barangan yang mustahak. Bagi mengelakkan ada yang terkepas pandang, senaraikan terlebih dahulu sebelum membeli. Semua barang ini mudah diperoleh di kedai jualan barangan logam (hardware) atau kedai DIY.

Jangan terlalu berkira. Lebihkan sedikit kuantiti barang keperluan perpindahan. Anda mungkin memerlukannya di rumah baharu. Antara barang tersebut adalah kotak, plastik sampah, mentol, power stripe, surat khabar lama dan lain-lain lagi.

Susun atau jadualkan keperluan utiliti seperti bil air, elektrik, internet dan sebagainya yang perlu diputuskan atau dipindah ke unit kediaman baru. Kebiasaanya, proses pemotongan boleh di lakukan dalam tempoh 24 jam, namun untuk pemindah seperti akaun tv dan internet memakan masa seminggu. Jadi, rancang sebaik mungkin tarikh pemotongan utiliti mengikut keperluan anda.

Jika anda perlukan bantuan ahli keluarga lain atau sahabat handai untuk membantu proses perpindahan, segera maklumkan mereka. Sebaiknya, notis mereka sebulan awal atau selewat-lewatnya 2 minggu sebelum.

Barang-barang yang tidak diperlukan seperti pinggan mangkuk, buku, peralatan memasak dan sebagainya boleh disimpan di dalam kotak secara perlahan-lahan lebih awal.

Antara item yang paling awal perlu di kemas adalah barang perhiasan, ornamen dan dekoratif yang terdapat di dalam kediaman anda. Jika rumah baharu sedia kosong atau diduduki, mungkin anda boleh bawa barang-barang tersebut terlebih dahulu sebelum tibanya masa tarikh pindah sebenar. Cara ini juga dapat mengelak masalah barang-barang yang memerlukan pengurusan yang teliti seperti pasu seramik, bingkai gambar daripada mudah pecah.

Pastikan alamat surat menyurat telah di tukar sekurang-kurangnya seminggu sebelum pindah. Hantar notis penukaran alamat anda pada semua bil-bil dan agensi-agensi lain termasuk kad kredit, insuran dan sebagainya. Nanti, tak adalah segala butiran penting yang dihantar tidak sampai ke tangan anda.

Tak kiralah bungkusan kotak mahupun plastik, labelkan setiap satu dengan terperinci. Antara info yang perlu dipaparkan pada kotak bungkusan anda ialah jenis barang secara terperinci dan ruang kediaman. Ia memudahkan pencarian dan pengurusan. Jadi, tak perlu lah anda punggah setiap kotak untuk mencari barang-barang yang diperlukan dan susun bungkusan terus ke ruang yang telah dinyatakan.

Untuk teknik label bungkusan yang lebih baik, gunakan system nombor pada bungkusan. Masukkan data-data bagi setiap kotak di dalam aplikasi-aplikasi data yang boleh di download secara percuma dari laman sesawang.

Elak bungkusan anda sukar dan berat untuk diangkat, gunakan kotak-kotak kecil untuk mengisi barang-barang yang berat seperti buku. Biar banyak kotak bungkusan daripada menggunakan satu kotak yang besar dan terlalu berat untuk diangkat dan berisiko koyak dengan mudah.

Ramai yang ambil lewa untuk memilih pita pelekat walhal ia merupakan barang asas paling penting. Pastikan, anda pilih pelekat tahan lasak dan bersaiz sekurang-kurang 3 inci bagi melekatkan kotak dan barang bungkusan. Tidak kiralah sama ada kecil atau besar kotak yang digunakan. Pastikan pelekat yang digunakan tahan lasak.

Gunakan timbunan surat khabar lama yang banyak semasa proses perpindahan. Masa ini lah ia boleh digunakan. Bungkus barang-barang mudah pecah seperti pinggan mangkuk, gelas dan cawan, barang dekoratif dan sebagainya dengan menggunkan kertas surat khabar. Lagi tebal, lagi bagus selain itu juga, boleh gunakan bubble wrap atau selimut. Pastikan anda balut setiap satu barang.

Salah satu tip tidak mudah pecah dan jimat ruang bagi pinggan mangkuk, ia perlu disusun secara menegak. Namun, pastikan setiap pinggan telah dibalut rapi terlebih dahulu sebelum dimasukkan ke dalam kotak bungkusan.

Bagi mengelakkan cecair mandian tertumpah dari bekasnya, lapiskan plastic wrap pada mulut botol untuk lebih kedap. Susun semua dalam baldi atau kotak.

Ini termasuklah gunting atau pisau untuk membuka kotak, beberapa peralatan memasak yang utama, plastik sampah, kain lap, pengecas telefon dan lain-lain alatan yang relevan. Dengan adanya alat keperluan penting, anda berasa lebih selesa dan bersedia untuk meneruskan kerja-kerja memunggah.

Bagi mengelakkan rasa serba salah, anda disarankan untuk berhenti membeli lagi barangan runcit sekurang-kurangnya satu atau dua minggu sebelum anda dijadualkan untuk berpindah. Cuba untuk masak dan habiskan sahaja kesemua bahan mentah yang tinggal.

Sebelum anda cabut dan tanggalkan segala wayar yang bersambung dan menyimpannya ke dalam kotak, pastikan anda mengambil gambar bahagian belakang peranti elektronik tersebut bagi memudahkan proses pemasangan semula.

Sijil kelahiran, kad pengenalan, bil-bil dan semua dokumen penting perlu ada salinan sebagai langkah keselamatan jika terdapat kecemasan ketika proses perpindahan. Asingkan dan letak salinan di dalam fail yang mudah dilihat dan dicapai

Pek barang ke dalam kotak dan labelkan mengikut bilik atau ruang. Contohnya, letakkan perkakas dapur bersama-sama dan hiasan di ruang tamu dipek ke dalam satu kotak yang lain. Dengan cara itu, anda boleh memunggah semua barangan dengan lebih teratur dan sistematik.

Defrost peti ais sebelum dibawa ke kediaman baru sekurang-kurangnya sehari sebelum berpindah. Ini adalah untuk mengelakkan air daripada ais yang mencair meleleh dan tumpah ketika proses pemindahan selain untuk mengekalkan kebersihan dan kesegaran peti sejuk berkenaan.

Perabot yang besar dan berat seperti sofa atau meja makan perlu dimuatkan ke dalam lori terlebih dahulu kemudian diikuti dengan kotak-kotak serta barangan yang lain. Hal ini adalah bagi memudahkan pekerja untuk menyusun kedudukan barangan sesuai dengan muatan yang perlu dibawa.

Sebelum memindahkan apa-apa barangan ke rumah baharu, anda disarankan untuk mengambil gambar segenap ruang kosong tersebut terlebih dahulu. Dengan cara ini, anda dapat menentukan kedudukan dan susun atur yang sesuai untuk kediaman baru. Selain itu, dengan mengambil gambar terlebih dahulu, anda juga boleh mengenalpasti sebarang kerosakan yag ada.

Percayalah, setelah seharian bekerja keras memindah dan memunggah barangan ke rumah baharu, anda pastinya memerlukan rehat yang secukupnya sebelum menyambung kerja-kerja mengemas. Jadi, perkara pertama yang perlu anda pasang ialah katil untuk tidur dan berehat dengan selesa.

Kosongkan jadual anda pada hari tersebut.  Tunda mesyuarat atau temujanji  ke hari yang lain supaya anda tidak perlu tergesa-gesa. Fokuskan satu hari untuk urusan perpindahan dan selesaikan perkara-perkara penting dahulu.

Memang kedengaran remeh tetapi adakalanya perkara mudah seperti inilah yang sering kita terlepas pandang. Jadi, pastikan semua bil telah dibayar dan tiada lagi bayaran tertunggak kerana kelak ia akan menyusahkan hidup anda juga.

Sebelum memutuskan untuk menggunakan khidmat lori sewa, anda perlu terlebih dahulu semak latar belakang dan rekod mereka. Manalah tahu jika tersalah pilih nanti akan memudaratkan reputasi anda selain melambatkan proses perpindahan.

Sesetengah kawasan kediaman memerlukan permit atau surat kebenaran untuk kenderaan luar. Ini adalah bagi tujuan keselamatan dan keselesaan penduduk juga. Perkara ini anda boleh tanyakan di bahagian pengurusan kediaman baharu anda. Jika perlu, sediakan maklumat yang lengkap supaya semuanya berjalan dengan lancar.

Memang mudah hilang fokus ketika mengemas barang-barang lama yang penuh nostalgia. Tetapi perkara itu akan melambatkan kerja mengemas anda. Oleh itu, elakkan mengenang perkara lalu dan fokus pada aktiviti mengemas sahaja.

Perkara ini sebenarnya penting sebagai bahan bukti yang anda telah membersih dan mengemas rumah lama itu sebelum meninggalkannya. Ini juga sebagai jaminan untuk anda dapatkan semula duit deposit. Anda tidak rugi, tuan rumah pun senang hati.

Sebagai langkah keselamatan, susun peralatan kaca anda dengan susunan menegak. Cara ini juga dapat menjimatkan ruang penyimpanan. Selain itu, pastikan juga tiada sebarang item lain diletakkan diatasnya ketika proses perpindahan.

Tidak kiralah urusan kerja mahupun peribadi, sila buat salinan fail ke dalam external hard disc atau pendrive . Kita tidak tahu jika terjadi perkara buruk pada komputer. Sekurang-kurangnya anda sudah ada back up.

Anda disarankan untuk menyimpan kotak-kotak asal supaya mudah untuk dipek semula. Keselamatan peralatan juga akan lebih terjamin jika disimpan semula ke dalam kotak yang khas, sesuai dengan saiznya dan kegunaannya.

Kain yang tebal seperti tuala dan selimut bukan saja boleh dijadikan pembalut atau lapisan perlindungan untuk barangan kaca, ia juga boleh digunakan untuk peralatan elektronik. Balut dengan kemas sebelum anda masukkan kedalam kotak bagi menjamin keselamatan peralatan elektronik yang berharga.

Amat penting bagi mengelakkan kemalangan yang tidak diingini berlaku. Pastikan anda alikan sebarang bahan sensitif-haba daripada semua peralatan kerana jika dibiarkan, mungkin akan merosakkan alatan elektronik anda untuk jangka masa yang panjang.

Ya, mungkin pada mata kasar karpet anda nampak bersih sahaja tetapi amat penting untuk anda pastikan kebersihan di rumah baharu nanti. Selain itu, inilah masa paling sesuai jika anda hendak membersihkan permaidani kerana barang-barang yang lain sudah dipek dan tidak akan mengganggu kerja pembersihan.

Jangan balut permaidani anda di dalam plastik. Ini merupakan kesilapan yang sering kita lakukan walhal perkara itu akan merosakkan permaidani. Plastik akan menghalang pengudaraan dan akan memerangkap kelembapan sekaligus menggalakkan pertumbuhan kulat dan cendawan. Anda hanya perlu gulungkan dan ikat permaidani tersebut.

Kesemua fabrik pada sofa, bantal dan juga tilam perlu ditanggalkan terlebih dahulu bagi mengelakkan ia rosak dan kotor. Adakalanya kita terlepas pandang dan cuai ketika melakukan kerja-kerja memindahkan perabot kedalam lori, justeru menyebabkan kerugian.

Salah satu cara mudah mengelakkan pintu almari dan laci  terbuka ketika proses perpindahan ialah dengan melekatkan pita pelekat padanya.

Kerja-kerja mengemas barang sebelum berpindah sehinggalah memunggah barang setelah sampai akan lebih lancar sekiranya masing-masing diberikan tugasan khusus. Lantik seorang ketua dan pastikan setiap orang ambil bahagian dan melakukan tugasan dengan baik.

51) Tempah perkhidmatan sewaan lori pindah barang di awal waktu

Setelah mengenal pasti perkhidmatan lori pindah yang dipercayai serta mempunyai rekod yang baik, anda dinasihatkan untuk menempah tarikh pemunggahan barangan ke dalam lori dengan awal. Ini untuk mengelakkan daripada dikenakan cas berganda kerana membuat tempahan saat akhir. Anda pasti tidak mahu berbelanja lebih untuk perkara yang tidak diingini.

52) Sediakan bajet yang mencukupi

Anda harus faham, proses pindah rumah melibatkan perbelanjaan tertentu juga. Elakkan pembaziran dari segi kos pembelian barangan untuk membungkus peralatan dan servis penghantaran ke rumah baharu. Banyak lagi perkara yang memerlukan perbelanjaan selepas pindah masuk rumah baharu. Ambil langkah penjimatan bijak.

53) Rancang susun atur ringkas dalam rumah baharu

Anda pasti sudah beberapa kali masuk ke rumah baharu sebaik sahaja mendapat kunci kediaman tersebut. Jadi pilih satu hari yang sesuai untuk membuat perancangan susun atur perabot rumah lama di rumah baharu. Anda pasti tidak mahu membazir masa merancang susunan perabot sebaik sahaja ia tiba dari rumah lama.

54) Buat semakan senarai barangan berharga

Pernah dengar kes kecurian berlaku semasa proses memunggah masuk barangan ke dalam lori? Ini merupakan salah satu kawalan keselamatan yang harus diambil oleh tuan rumah agar tiada barangan berharga tercicir, hilang semasa proses perpindahan dijalankan. Sebelum ia berlaku, kita elak dahulu.

55) Beritahu jiran terdekat di rumah baharu

Anda pastinya sudah mengenali beberapa jiran berhampiran. Pastikan sebelum memindah masuk segala barangan rumah, anda beritahu mereka terlebih dahulu tarikh pindah masuk. Pendekatan diplomasi ini dapat mengelakkan anda dicurigai di hari pertama anda menduduki rumah baharu. Apabila hubungan baik dimulakan, mungkin mereka juga akan tampil menghulurkan bantuan tenaga.

56) Lupus sampah dengan betul

Sebaik sahaja selesai proses pemunggahan barang ke dalam lori, anda selaku pemilik rumah lama pastinya orang yang terakhir meninggalkan rumah itu. Ketika ini pasti banyak sampah yang ditinggalkan di hadapan rumah. Adalah molek jika anda pastikan ia dilupuskan dengan betul seperti mengangkutnya terus ke rumah sampah besar bagi mereka yang mendiami kediaman bertingkat seperti apartmen. Jika rumah atats tanah, pastikan sampah tersebut disusun rapi di hadapan rumah tanpa mengganggu keselesaan jiran berhampiran.

57) Ucap selamat tinggal kepada jiran rumah lama

Pastikan anda ucapkan selamat tinggal kepada jiran rumah lama. Ini untuk mengelakkan anda daripada terputus hubungan persaudaraan yang sudah dibina sejak sekian lama. Agama kita juga tidak menggalakkan untuk memutuskan hubungan sesama saudara. Anda juga pasti tidak mahu meninggalkan kenangan manis di rumah lama.

58) Simpan segala kabel elektronik dalam satu kotak

Tindakan ini mengelakkan anda daripada tercari-cari saat ingin memasangnya kembali di rumah baharu. Ingat, anda tidak mempunyai banyak masa untuk mencari semula alat penyambung kabel kerana ia disimpan dalam kotak yang berlainan dengan kabel asal.

59) Jangan terburu-buru membeli barangan basah

Walaupun sudah masuk rumah baharu. Anda masih lagi perlu mengeluarkan segala barangan daripada kotak simpanan dan susun mengikut perancangan. Ketika ini, pembelian barangan runcit tidak digalakkan kerana anda masih lagi belum memutuskan di mana untuk meletakkan item seperti bawang, kentang dan sebagainya lagi. Segala barang runcit berkenaan perlu disimpan dengan baik untuk mengelakkannnya busuk.

60) Letakkan segala skru sambungan katil di dalam satu bungkusan

Tanpa kita sedar, rangka katil yang dibawa tidak boleh didirikan dan digunakan berikutan gagal memasang skru dengan lengkap. Ini terjadi kerana kita tidak menyimpannya dengan cermat semasa proses perpindahan dijalankan.

61) Maklumkan kepada pemilik atau JMB rumah lama tentang perpindahan

Pastikan anda maklum kepada pemilik asal rumah (jika anda menyewa) ataupun JMB (Badan Pengurusan Bersama) bahawa anda sudah tidak mendiami rumah lama tersebut dan berpindah ke kediaman baharu. Ini untuk mengelakkan terdapat cas extra dari segi penyelenggaraan disebabkan kegagalan anda untuk notify pihak pengurusan. Menanggung sesuatu perkhidmatan yang anda tidak gunakan amat merugikan. Jadi elakkan.

62) Anjurkan house warming mengikut kemampuan

Apabila segalanya sudah tersedia dan kemas, jika berkemampuan, anjurkan kenduri kesyukuran/house warming untuk mengeratkan lagi hubungan antara jiran baharu. Ketahuilah bahawa jiran merupakan orang pertama yang akan memberikan respon jika anda ditimpa kecelakaan di dalam rumah.

63) Rangka dengan teliti masa yang diperlukan untuk pindah masuk

Dalam sedang sibuk memunggah barangan dari lori ke rumah baharu, pastikan ia dijalankan mengikut bajet waktu yang ditetapkan. Ini untuk mengelakkan anda mengambil masa yang lama hingga menganggu jiran tetangga dan mengakibatkan anda terpaksa membayar extra charge kepada perkhidmatan sewa lori.

64) Hulurkan jamuan ringkas buat petugas pemindahan lori sewa

Amalan mulia sebegini amat jarang untuk kita lihat kerana kita akan mengeluarkan sedikit belanja untuk mereka yang bertungkus-lumus memindahkan barangan yang berat daripada rumah lama ke rumah baharu. Tindakan ini akan membuatkan rezeki anda lebih murah kerana anda menghargai perkhidmatan yang diberikan. Ya, mereka memang sudah memiliki gaji, tetapi tidak salah kalau kita jamu mereka sedikit juadah air sejuk dan pisang goreng buat bekalan.

65) Uruskan sambungan bekalan air dan elektrik dengan segera

Pastikan sebelum masuk rumah, anda sudah selesaikan segala urusan penyambungan bekalan elektrik dan air ke dalam rumah baharu. Ini untuk membolehkan anda mandi dengan selesa tanpa sebarang masalah gangguan bekalan air.

66) Rancang jadual unpack mengikut bilik atau ruang rumah

Jika rumah yang diduduki hanya anda berdua suami dan isteri, rancangkan perjalanan proses mengemas segala barangan yang telah disimpan dalam kotak dari rumah lama. Unpack mengikut jadual. Ini untuk mengelakkan rumah baharu terlalu bersepah. Sama juga jika anda tinggal bersama rakan-rakan lain. Rancangkan dengan teliti kerana semua orang bekerja dan mempunyai komitmen masing-masing.

67) Uji semua paip dan alatan elektrik

Mungkin proses ini anda sudah lakukan semasa house scouting, sudah masuk rumah pun anda kena buat juga. Ini untuk memastikan semua kepala paip dan suis berfungsi dan dapat mengalirkan air dan kuasa elektrik dengan baik untuk kegunaan seharian anda.

68) Tukar tombol kunci dan mangga rumah

Jika rumah yang bakal anda diami itu adalah rumah subsale atau rumah sewa, dapatkan kebenaran daripada tuan rumah (rumah sewa) untuk menukar segala kunci atau tombol pintu. Ini untuk mengelakkan rumah anda daripada dimasuki bekas penyewa lama. Masa yang sama anda tidak tahu berapa ramai orang yang memiliki kunci pendua kepada rumah anda.

69) Dapatkan khidmat semburan serta baiki lubang asing

Jika semasa pemeriksaan rumah, pastikan anda sudah memeriksa setiap sudut terpencil dalam rumah seperti sudut dapur, bilik tidur dan bilik air. Anda tidak mahu masuk rumah baru disambut dengan kehadiran lipas, tikus dan pelbagai lagi makhluk perosak di dalam rumah. Jika terjumpa lubang asing, pastikan anda tutupinya dengan segera kerana ia merupakan salah satu laluan tikus dari luar masuk ke rumah anda.

70) Hidupkan semua perkakas elektrik dalam rumah

Apabila semua barang sudah sampai di rumah baharu, periksa segala perkakas elektrik untuk mengetahui ia berfungsi dengan baik atau sebaliknya. Anda boleh periksa ia sebelum naik ke atas lori dan semasa ia sampai ke rumah baharu. Kalau rosak, anda sudah tahu siapa yang perlu bertanggungjawab.

71) Uruskan segera proses perpindahan sekolah anak

Ibu bapa tidak mempunyai masalah untuk memohon cuti semasa proses pindah masuk rumah baru. Anak anda yang masih bersekolah tidak mempunyai alasan untuk turut cuti kerana membantu ibu bapa mengemas rumah. Sekolah tetap sekolah. Apa yang penting adalah uruskan dengan segera segala proses permohonan sekolah baru yang berhampiran dengan rumah anda. Jangan Tangguh.

72) Dokumentasi rumah baharu

Sebaik sahaja masuk ke rumah baharu, ambil gambar setiap ruang yang ada di dalam rumah. Selain daripada kenang-kenangan, ia juga bertujuan untuk memastikan bahawa segala kerosakan seperti dinding retak, berlubang dan bocor bukanlah daripada anda. Jika pihak pemaju atau tuan rumah ada bertanyakan, ia menjadi bukti yang kukuh bahawa ia bukan perbuatan anda sebagai penghuni baharu.

73) Plastik lutsinar besar lindungi pakaian

Plastik ini digunakan untuk melindungi pakaian anda yang digantung pada penyangkut pakaian dan ia disusun menegak. Disini anda tidak perlu asingkan pakaian daripada hanger. Ia mengambil masa yang lama dan tidak praktikal. Hanya bungkus dan bawa ke rumah baru.

74) Simpan keperluan seharian dalam satu beg

Pastikan segala keperluan harian seperti syampu mandi, rambut, ubat gigi dan sebagainya disimpan dalam satu beg yang mudah untuk dicapai. Ini untuk memudahkan proses mencarinya saat diperlukan ketika di rumah baharu kelak.

75) Guna plastik kecil untuk simpan skru

Selain daripada bungkus makanan, anda juga boleh simpan segala skru kecil yang digunakan untuk mencantum serta mengikat katil tidur dan juga perabot yang lain.

Keladi telinga gajah adalah antara jenis keladi bersaiz besar yang boleh mencapai ketinggian lebih dari 2 meter jika kondisi pertumbuhannya sesuai. Ramai memilih tanaman ini sebagai salah satu focal point disebabkan oleh tekstur dan saiznya yang besar.

Keladi telinga gajah ni, tidak cerewet dan mudah untuk di tanam. Ia boleh dibiakkan melalui umbisi. Yang menjadi keutamaan tanaman ini adalah kadar kelembapan yang tinggi pada medium tanaman. Secara tidak langsung ia menggalakkan pertumbuhan umbisi lebih sihat dan menghasilkan lebih banyak daun dan anak yang boleh dibiakkan.

Tanaman ini juga sesuai untuk dijadikan sebagai tanaman berpasu kerana umbisinya tidak terlalu besar seperti tanaman yang mempunyai akar keras


Penataan Ala Hollywood Di Ruang Tamu Menjelmakan Suasana Glamor Dan Mewah

Melihat pada mata kasar sahaja pasti anda sudah mampu menterjemahkan ciri utama yang harus ada untuk penataan ala Hollywood Style ini. Semestinya ia menjelmakan suasana glamor dan mewah. Tidak terhad kepada fabrik dan kayu sahaja, material daripada elemen lain turut digunakan seperti kristal,tembaga dan labuci. Kebanyakkan perabot seperti meja sisi dan ottoman menggunakan kayu seperti mahogani, mapel dan bic yang kebanyakannya berasal dari Amerika Syarikat.

Manakala untuk pemilihan warna pula, palet warna cerah dan berkilau seperti warna metalik, emas dan permata sesuai dipadankan pada perabot dan kemasan lembut. Gandingkan bersama warna neutral seperti putih dan hitam untuk warna seting ruang dan mencetuskan kontras, seperti warna dinding dan juga warna kusyen. Terdapat beberapa aksesori yang sesuai untuk digayakan, seperti arca, lampu vintaj, lukisan dan foto hitam putih. Bagi menambahkan seri, lampu candelier kristal vintaj digunakan bagi mewujudkan pencahayaan aksen yang elegan. Di meja sisi pula, lampu meja terendak moden boleh dipadankan bersama.

Info tambahan!
1.Gunakan kemasan lantai warna hitam untuk kesan yang lebih dramatik
2.Fabrik bertekstur gebu boleh digunakan untuk pada kusyen dan langsir untuk tampil menawan
3.Konsep mix and match boleh dipadankan dengan warna metalik agar kelihatan lebih mewah dan sofistikated.

Walaupun kelihatan cantik, bahan mudah terbakar seperti langsir, ropol, bunga hiasan dan kertas dinding perlu dielakkan dari diletakkan berhampiran dengan dapur.
Selain meningkatkan risiko kebakaran, keberkesanan barang elektrik juga mungkin akan berkurangan serta meningkatkan penggunaan elektrik dan memendekkan jangka hayat peralatan.

KESELAMATAN KEBAKARAN DI DAPUR

– Jangan tinggalkan dapur tanpa pengawasan ketika sedang memasak
– Sentiasa awasi dan periksa masakan di dalam alam pembakar seperti ketuhar mikro
– Elakkan memasak jika mengantuk, pening atau selepas mengambil ubat-ubatan yang boleh menyebabkan mengantuk

KEBERSIHAN DAPUR

– Jangan pegang bahan-bahan mudah terbakar seperti pembalut makanan mahupun buku resipi berhampiran atau diatas kawasan dapur gas
– Pastikan ruang memasak sentiasa dibersihkan selepas diguna. Kotoran dari bahan masakan yang berminyak boleh disambar api
– Elak sebarang bahan mudah terbakar seperti langsir atau tuala pembersih berdekatan dengan dapur memasak

KESELAMATAN LITAR ELEKTRIK DI DAPUR

– Hanya gunakan satu peralatan (jenis pemanas) bagi satu soket, dalam satu-satu masa
– Pastikan fius dan pemutus litar diwujudkan bagi memutuskan aliran elektrik dari sumber kuasa sekiranya berlkau lebihan kuasa
– Pastikan rintangan didalam fius adalah sama seperti yang diperlukan bagi satu perkakas elektrik
– Ganti wayar yang telah pecah atau rosak
– Sekiranya peralatan elektrik di dapur terlalu panas atau berasap, putuskan sambungan plug dengan kadar segera

Warna hitam dapat mewujudkan titik tumpuan serta menjadikan ruang nampak sofistikated dan elegan. Aksesori seperti lampu, cat atau perabot yang berwarna hitam pula, dengan mudah mencuri tumpuan dan dapat membantu untuk menzahirkan konsep yang ingin diketangahkan dengan lebih jelas lagi. Hitam dengan sendirinya pun sudah menarik, tetapi untuk mendapatkan efek yang lebih menakjubkan dan dramatik, padankan hitam dengan putih. Kombinasi ini juga akan menerapkan suasana bersih yang segar dan elegan pada kediaman selain sesuai digayakan denga pelbagai konsep seperti moden dan kontemporari.

Cara Menggunakan Hitam dan Putih Pada Kediaman Anda Dengan Efektif.

Jika warna hitam dan putih yang anda gunakan kelihatan terlalu menonjol, tone down kan ia dengan menggunakan warna sekunder yang lain seperti penggunaan warna merah , kuning atau keemasan.

Dinding yang dicat putih atau krim lembut sesuai untuk berfungsi sebagai latar belakang yang sempurna buat bingkai gambar atau karya seni. Pilih kayu gelap atau cat bingkai dengan warna hitam supaya ia dapat menjadi titik fokus didalam ruang yang terpilih.

Sebuah bilik mandi yang kecil kelihatan elegan dengan countertop dan lantai marmar, kabinet hitam serta dipadankan dengan kemasan hitam pada paip, lampu, bingkai cermin dan sebagainya. Tandas akan kelihatan lebih rapi dan kemas dengan pemilihan warna ini. Sesuai juga buat mereka yang bersifat misterius dan elegan.

Lapik tilam atau cadar putih bersih dipadankan dengan sarung bantal belang membuatkan bilik tidur nampak klasik dan elegan. Gunakan trim hitam untuk dinding putih atau pada katil. Anda perlu bijak menggabung dan memadankan kedua dua warna ini pada setiap penjuru bilik. Contohnya, letakkan rak buku hitam dihadapan dinding putih atau tempatkan lampu lantai hitam pada sisi katil yang putih dan sebagainya.

Gunakan aksesori besi hitam sebagai pelengkap pada ruang yang dicat putih polos serta dipadankan dengan sofa kelabu. Ruang akan nampak lebih cosy dan selesa apabila warna hitam dan putih bergabung dengan lantai kayu, selain warna hijau dari pokok yang mendatangkan suasana segar pada ruang tamu anda.

Gunakan hitam dan putih sahaja atau dengan warna accent yang lain untuk mewujudkan gaya klasik yang santai. Untuk menambah kesan dramatik dan seni hias yang menakjubkan, letakkan satu titik fokus seperti cermin besar dengan bingkai keemasan pada ruang yang kecil supaya kelihatan luas ditambah pula dengan lampu meja yang penuh karakter.

Pernah anda terfikir ruang dewan yang sering digunakan untuk pelbagai majlis keraian atau pertandingan boleh diubahsuai menjadi sebuah rumah kediaman yang begitu cantik? Mesti ada dikalangan anda yang berfikiran sedemikian kan, betul tak?

Bagi anda yang baru sahaja mengetahui renovasi seperti ini sudah pasti mahu melihat foto sebelum dan selepas transformasi serta hasilnya. Jadi, tunggu apa lagi mari lihat bersama IMPIANA.

Tidak dinafikan, ruang dalaman rumah yang besar membolehkan anda mempunyai kelebihan untuk melakukan pelbagai transformasi dari segi struktur dan rekaan hiasan ruang dalaman rumah.

Siapa sangka ruang dewan yang sering digunakan untuk mengadakan pelbagai majlis keraian atau pertandingan mampu diubahusai sehingga menjadi sebuah rumah kediaman yang begitu cantik, unik dan selesa untuk didiami.

Lihatlah hasilnya, sememangnya ia tampak sangat menakjubkan, betul tak? Jadi, bagi anda mempunyai wang bajet yang besar mungkin transformasi ubahsuai seperti ini boleh dijadikan sebagai salah satu sumber inspirasi kepada anda semua

Sumber: Facebook Rumah Impian


Kandang Katil Bayi Bukan Hanya Sekadar Dekorasi, Malah Keselamatan Anak Lebih Terjamin!

Bagi anda yang baru sahaja menimang cahaya mata sudah pasti mahukan keselamatan anak anda terjamin dan sentiasa berada dalam keadaan selamat.

Maka dengan itu semua para ibu bapa di luar sana harus mendapatkan kandang katil bayi yang kukuh serta berkualiti tinggi supaya keselamatan anak anda lebih terjamin.

Mari kita lihat beberapa jenis dan rekaan kandang katil bayi jenama IKEA yang ada mungkin boleh menjadi pilihan mengikut kesesuaian serta bajet anda!

MODEL SNIGLAR

SNIGLAR adalah merupakan antara model kandang katil bayi yang dijual dengan harga paling murah serendah RM279 sahaja. Namun, tilam dan cadar dijual secara berasingan.

Untuk pengetahuan anda, model ini menggunakan kayu bic dengan rona coklat terang dan ianya sangat sesuai bagi anda yang gemarkan konsep yang ringkas dan bersahaja.

MODEL SMAGORA

Untuk model SMAGORA pula, harganya sedikit mahal kerana dijual dengan harga RM469 tanpa tilam dan cadar. Model ini menggunakan kayu bic padu dan cat akrilik rona putih yang cantik.

Jadi, model ini juga amat sesuai bagi anda mahukan kandang katil bayi yang dipadankan dengan pelbagai corak dan rona sarung tilam anak anda.

MODEL SUNDVIK

Seterusnya, untuk model SUNDVIK kalau kita lihat dari segi rekaannya mungkin lebih sama  dengan model SMAGORA. Namun kelebihan yang dimiliki oleh model ini mempunyai dua pilihan warna yang berbeza iaitu putih dan kelabu.

Jika anda mahu kandang katil bayi anda tampak lebih moden dan bergaya, maka pilihlah warna kelabu. SUNDVIK pula dijual dengan harga RM499, tilam dan cadar dijual secara berasingan.

MODEL GONATT

Model GONATT antara yang memiliki rekaan kandang katil bayi yang paling unik berbanding yang lain. Model ini didatangkan dengan rekaan laci di bahagian bawah yang membolehkan para ibu bapa menyimpan segala barang kelengkapan seperti tuala dan lampin pakai buang anak anda dengan mudah.

Jadi, dengan rekaan inovatif yang ada pada model ini dapat menjimatkan ruang penyimpanan barang kelengkapan anak anda khusus bagi mereka yang memiliki ruang bilik yang kecil dan terhad. Hebat bukan?

Untuk model GONATT juga tilam dan cadar dijual secara berasingan. Anda boleh mendapat model ini di gedung kelengkapan rumah, IKEA dengan harga RM899.

Sumber: Ikea Malaysia Website

Jika anda mendiami rumah bersaiz kecil, anda pasti berasa cemburu apabila bertandang ke rumah rakan-rakan lain yang mempunyai ruang kediaman luas tidak sepertimana anda. Walaupun begitu, itu bukanlah halangan kerana anda perlu tahu beberapa tipu helah yang bernas untuk menjadikan rumah yang sempit nampak luas. Jadi, anda perlu tahu kehebatan cermin dalam memanipulasi visual mata manusia, seperti yang pernah dibincangkan dalam entri ini 4 Trik Cermin Ini Mampu Buatkan Kediaman Anda Lebih Luas Dan Elegan.

Kali ini, IMPIANA ingin menjelaskan bagaimana anda boleh fully utilized idea pemasangan cermin di dalam rumah. Ideanya sama tetapi kami ingin anda tahu dimana tempat yang sesuai untuk pemasangan cermin dan sedikit maklumat tentang hiasan cermin dalam rumah agar ianya lebih elegan dan nampak moden.

Pasang cermin secara unik

Walaupun kediaman anda kecil, itu tidak bermakna anda tidak boleh memasang cermin dengan cara yang paling unik sekali. Seperti contoh di gambar ini, cermin dipasang sebagai kemasan pada kabinet. Secara tidak langsung kabinet yang bisa nampak polos mempunyai pelbagai fungsi lain. BIJAK BUKAN?  Guna sehabis baik setiap inci dan ruang dalam rumah anda.

Hiasi siling dengan cermin

Selain daripada pasang plaster wall ceiling yang dipadankan dengan recess light, apakata hebatkan lagi dekorasi kediaman anda dengan tambahan cermin. Letakkan di bahagian hallway rumah ataupun di pintu masuk. Pasti tetamu anda akan rasa teruja sebaik sahaja melangkahkan kaki ke dalam rumah.

Guna cermin secara menyeluruh di ruangan kecil

Kaedah terbaik untuk menambah ruang ilusi visual adalah dengan cara pasang cermin secara menyeluruh di ruangan kecil dalam rumah. Ia membuatkan pandangan mata anda seperti tiada penghujung. Untuk menaikkan serinya, ada beberapa cara yang anda boleh aplikasikan.  Antaranya pemasangan bingkai grid. Ia membuatkan dinding anda nampak seperti corak geometri. Apa yang penting disini adalah bentuk bingkai yang akan menambah umpph kepada cermin anda.

Cermin berskala besar

Ianya amat sesuai diletakkan di bahagian dinding utama rumah. Selain daripada penataan tona cat yang menarik, ia boleh diperhebatkan lagi dengan tambahan cermin saiz besar meliputi 60% luas dinding tersebut. Jika anda gemarkan tema rustic, gunakan bingkai kayu. Peminat konsep industri, hiasinya dengan salutan bingkai besi dan juga konsep lain, yang penting adalah pemilihan bingkai mengikut tetapan tema kesukaan pemilik kediaman.

Cermin wrap around

Separa bulat disini bermaksud bukan menyeluruh, tetapi sebahagian daripada ruang dipasang cermin. Anda boleh mencuba idea pemasangan cermin secara berhadapan, hasil pantulannya amat menakjubkan. Itu belum lagi jika anda pasang cermin ketiga dibahagian tengah, menambahkan lagi visual pantulan geometri.

Kini, ramai yang tergila-gilakan rak rempah ratus yang boleh dijadikan tempat menyimpan serbuk kunyit, garam, lada dan sebagainya. Jika ada rak ini pastinya ruang dapur kelihatan lebih sempurna dan bergaya.

Bagi menghasilkan rak rempah ratus yang bersaiz kompak ini ia hanya memerlukan enam keping papan sahaja. Dengan hanya berbelanja RM14.40 rak yang cantik dan kukuh ni dah boleh jadi pelengkap ruang dapur anda.

Rak dah siap dan cantik boleh beli kat Eco Shop yang berhampiran. Balang atau bekas rempah nak beli dekat mana pula ye? Ok, Jom Impiana kongsikan link untuk pembelian bekas rempah ratus yang macam ni.

Kediaman yang cantik, selesa dan praktikal untuk didiami sudah tentu menjadi idaman bagi ramai individu. Tidak perlu terlalu mewah, cukup sekadar dapat menampung isi rumah dengan nyaman dengan dekorasi yang memenuhi citarasa pemilik.

Walaupun kediaman yang hanya disewa, perkara tersebut tidak wajar dijadikan alasan untuk mengetepikan elemen dekorasi dan nilai estetika ketika menghias. Malah, inilah masanya untuk anda bereksperimentasi dengan konsep dan tema yang sesuai dengan gaya hidup anda.

Q : Pesanan kepada semua yang mungkin masih berfikir untuk dekorasi rumah sewa?
D: Dalam masa sekarang, sudah ramai rakan rakan dalam group dekorasi di Facebook yang berkongsi tentang tatarias rumah sewa mereka. Saya juga rasa teruja dengan hasil kerja mereka. Antara tips yang boleh diamalkan adalah pastikan perabot yang dibeli praktikal untuk di bawa berpindah kelak, terhadkan perabot yang menjadi keperluan sahaja dan berbelanjalah dengan bijak. Untuk pulangan modal, barang barang yang sudah tidak dipakai selama tiga bulan berturut turut bolehlah dijual semula atau disedekahkan. Rumah sewa yang lapang tanpa barang yang banyak pasti memudahkan urusan untuk berpindah kelak. Jaga rumah sewa seperti rumah sendiri. InsyaAllah tiada siapa yang akan rugi.

Puan Diyana juga ada berkongsi hasil dekorasi kediaman sewa yang didekor beliau. Jom kita cuci mata!

RUANG TAMU/ RUANG MAKAN

DAPUR

BILIK TIDUR


BILA WARNA CINTA DAN KASIH MEMBELAI KAMAR

Kasih dan sayang, dua rencah yang salin mendukung. Menuai kasih dan sayang umpama bayangan keindahan syurga di dalam imaginasi kita. Rasa itu bukan sebarangan dan warnanya juga bukan mudah kita zahirkan. Namun pereka sedaya mampu bermain dengan imaginasi dan gerak hati , rasa dan pengalaman yang telah lalu untuk meluahkan apakah yang dinamakan romantisme. Sentuhan yang memberi kesan mendalam di jiwa dan rasa yang menjadi bekalan dalam ingatan sehingga ke akhir hayat.

Suasana syahdu, hening, senang dalam kebahagiaan dizahirkan dengan rona pastel. Lembut membelai dan umpama suara yang berbisik lembut melagukan kata cinta di telinga. Rona pastel mempunyai kekuatan tersendiri. Ia lebih indah jika sinar semula jadi yang tersimbah di jendela, kita tapis dengan fabrik telus pandang seperti sheer curtain. Selaras dengan ronanya yang lembut, cahaya yang menghidupkan serinya juga perlu lembut membelai. Selalunya dalam menata hias ruang agar sedap mata memandang, teknik suai padan harmoni dipraktikkan. Padanan kontra hanya menjadikan suasana nampak lebih aggresif, lasak dan lincah.

Uniknya di sini, padanan kontra rona pastel sesama pastel menjadikan suasana ruang kamar tentunya lebih indah dan menarik sekali bak sebuah pesta. Bahkan menyerlahkan kreativiti pereka dan memberi kelainan yang tidak pernah kita sangka biar pun ia sangat kontra. Umpama satu keajaiban dalam dunia warna yang membangktikan kesyahduan. Cukup dua atau tiga warna, ruang mampu berubah rupa dalam sekelip mata. Pilihan terbaik untuk kamar beradu yang kini merupakan ruang privasi bagi tuan rumah melepaskan lelah, berehat atau menyendiri serta beribadat. Pilihan terbaik untuk mahasiswa, warga emas dan si anak kecil. Simple-simple sahaja di IMPIANA.

Kabinet warna biru? Cantik ke? Selalunya bila bercakap soal kabinet dapur warna kayu , putih, krim , hitam atau hijau menjadi pilihan. Bagaimana pula dengan biru? Tidakkan ia nampak janggal dan lucu? Tanggapan anda itu salah sebenarnya kerana pereka kini mereka bentuk dapur dengan pelbagai gaya dan mempunyai personaliti tersendiri. Dari reka bentuk tradisi ke moden, anda kini boleh menikmati sbuah dapur dengan warna biru yang cantik.

Selalunya kediaman moden yang ringkas lebih menarik dengan rona ini. Tetapi kini dengan kemasan matte , biru dilihat lebih cantik dan unik. Anda yang gemar aksesori putih sememangnya cukup cantik menikmati gaya seumpama ini. Malah biru juga sesuai bagi kediaman kecil .

Kini terdapat banyak aksesori dapur seperti pembancuh kek, peti sejuk dan spatula di sediakan dalam rona menarik seumpama ini. Inilah masa anda mencuba sesuatu yang baru dan menyegarkan. Simple-simple je di IMPIANA…

“Saya mengambil masa selama 7 tahun untuk menyimpan duit membina mahligai kecil ini”, ujarnya yang turut membelanjakan sebanyak RM5000 untuk kos dekorasi dalaman rumahnya dan kos membina kediaman ini adalah RM105,000.

Tambahnya lagi, rumah ini berkapasiti 3 bilik tidur dan 2 bilik air dengan keluasan 1000 kaki persegi, manakala untuk tema hiasan, dia memilih moden minimalis kerana masih lagi muda dan mahu rumah ini nampak ringkas dan tidak serabut. Selain itu, dia amat gembira untuk menetap di kediaman ini walaupun belum berkahwin tetapi amat bersyukur kerana impiannya untuk memiliki rumah sendiri termakbul sebelum mencecah usia 30 tahun.

Selain itu, dia juga selalu membuat rujukan di laman group dekorasi yang di facebook dengan menumpukan posting tentang tema kegemarannya.

Penulis amat menyukai susun atur perabotnya yang mencerminkan kehidupan seorang lelaki yang masih lagi single dan bekerjaya. Pada masa yang sama, dia menggunakan paduan warna kelabu, putih dan hitam sebagai tona pilihan untuk mewarnai mahligai miliknya.

Ikuti perkongsian kompilasi gambar kediamannya agar ia menjadi inspirasi buat pembaca lain.

Mahligai indah ini terletak di Rinching Hilir, Bangi. Menurutnya, rumah ini sudah berusia lebih daripada 40 tahun dan pada asalnya merupakan rumah separa kayu dan batu serta berpendapat bahawa menjadi tanggungjawabnya untuk mengekalkan keindahan yang diwarisinya turun temurun dari ibu bapanya.

Dia menghabiskan masa selama tiga bulan untuk menyiapkan segala renovasi dalaman rumahnya bermula dari ruang tamu, bilik tidur serta membahagikan dapur kering dan basah. Selain itu, dia juga akan memastikan tema dekorasi rumahnya berubah setiap tahun.

Tambahnya lagi, pada tahun ini pemilihan tema rona putih dan pink adalah kerana dia mahukan ketenangan serta kelembutan setiap kali melangkah masuk ke dalam rumah dan mementingkan penampilan agar ianya sedap mata memandang.

Jika diteliti, setiap inci rumahnya dipenuhi dengan aksesori tambahan dan disusun rapi untuk mengelakkan ianya nampak serabut sekaligus menenggelamkan tema asal pilihannya. “Saya banyak merujuk serta membeli beberapa produk keluaran jenama terkenal seperti IKEA, Kaison dan Mr DIY mengikut bajet serta kemampuan dan terapkannya dalam idea dekorasi saya”, ujar pengusaha katering yang berpangkalan di Nilai ini.

Sebelum

Selepas


Idea Rekaan Dapur Sempit Untuk Ruang Dapur Kondo

Biar dapur sempit asalkan kita puas hati dengan kualiti yang ada dan memberi ilham sehabis baik untuk menyerlahkan seri dan nilai praktikalnya. Ini adalah idea untuk rekaan dapur sempit yang sesuai dengan kediaman jenis kondominium dan apartmen.

KECIL TIDAK BERMAKNA SEMUA BENDA KENA SIMPLE. BOLEH JE KITA PADANKAN ASAL ADA PLANING DAHULU.

CONTOH ILHAM WARNA YANG MENARIK UNTUK SEBUAH DAPUR. CERIA DAN CANTIK!

kemasan kaunter kalau boleh biarlah berkualiti. Dalam kita menyiapkan dapur cantik dan berkualiti, bahagian atas ini janganlah berkira kerana ia penting untuk melakukan tugas di dapur. Malah kualiti kaunter top juga antara elemen estetika yang warjar di jaga

MATERIAL JUGA PENTING AGAR DAPUR NAMPAK CANTIK DAN CLASS. ADKALA MATERIAL ASAS JE PUN TAPI PANDAI MIX DAN MATCH NAMPAK CANTIK DAH.

Kabinet tertutup padu sampai ke siling bagus. Tetapi bosan juga kalau semua tertutup. Dah macam dapur kapal terbang. Jadi kalau dan seunit dua kabinet terbuka tak salah. Terutama untuk mengeringkan pinggan mangkuk. Susunan yang cantik pasti membuat hati tertarik.

KEPELBAGAIAN BENTUK KAUNTER DAN MENEPATI FUNGSI DI DAPUR. RUANG NAMPAK HIDUP DAN CANTIK JIKA BIJAK ANDA MENGGUNAKANNYA.

Pelan lantai kena bijak. RUANG KOMPAK ini juga perlu kaunter sarapan dan ruang untuk meltak peti sejuk. Jadi jangan ketinggalan ye menempatkan segala bagai keperluan asas di dapur dan rancang dengan teliti keperluan anda.

MASUKKAN SEMUA KEPERLUAN DALAM 1 RUANG. KOMPAK , BIJAK DAN TIDAK MENYUSAHKAN KITA BERGERAK.

Seperti umum mengetahui, sambutan perayaan tahun baru Cina bagi tahun 2023 akan menjelang tiba tidak lama lagi. Jadi, sudah pasti ramai yang berasa teruja untuk meraikan sambutan perayaan yang sering kali diraikan pada awal pembukaan tahun baru.

Bagi menyemarakan lagi sambutan perayaan tahun baru Cina bagi tahun 2023, gedung kelengkapan rumah IKEA Malaysia kini telah memperkenalkan koleksi edisi terhad FOSSTA sebagai penyeri sambutan perayaan kali ini.

Untuk koleksi edisi terhad FOSSTA, IKEA Malaysia telah memperkenalkan corak yang bermotifkan pokok bunga Cherry Blossom atau lebih dikenali sebagai bunga Sakura.

Selain itu, sudah semestinya warna yang bertemakan rona merah telah menjadi pilihan utama untuk koleksi edisi terhad FOSSTA kali ini.

Antara barangan kelengkapan rumah koleksi edisi terhad FOSSTA yang diperkenalkan adalah sarung bantal, cadar katil, pinggan mangkuk dan banyak lagi.

Jadi, mari kita lihat bersama kesemua koleksi edisi terhad FOSSTA yang telah dilancarkan oleh IKEA Malaysia.

Ramai yang takut nak guna warna jingga dalam dekor rumah. Tapi kali ini IMPIANA nak share dengan anda guna warna jinga dekat ruang makan boleh buka selera.

Jingga, wow warna yang terang menyengat . Jingga memberi satu keriangan dan rasa penuh bertenaga. Dalam teori psikologi warna, dikatakan jingga mampu membuat kita berselera dan lapar. Amboi penuh magis rupanya rona ini. Bukan sahaja nampak sungguh mewah dalam nada tersednri juga cukup lantang memberikan maksud positif kepada ramai.

Pasti ramai yang mencemik bila dikatakan jingga cantik untuk ruang makan. Mahu pengsan agaknya bila rona seumpama ini dipalitkan ke dinding. Bukan sahaja terang malah mencuri perhatian dari jauh. Anda pasti? Jika itu tanggapan anda, imbas kembali warna-warna di kedai makan  atau restoran makanan segera yang banyak menggunakan warna-warna hangat seperti merah , jingga dan beberapa pilihan warna lain.

Sebenarnya jingga juuga bagus untuk memberi keseimbangan kepada anda yang memilih perabot kayu untuk kediaman mereka. Ia memberi keseimbangan kerana jingga juga mempunyai elemen harmoni dengan rona perang. Ia juga memberi ruang lebih bersinar dan tidak terus kelam dengan dominasi perabot kayu. Bahkan jingga juga memberi idea kita tentang makanan yang menyelerakan termasuk buah limau yang menggiurkan.

Anda boleh memilih pelbagai biasan jingga. Daripada yang pucat kepada yang terang. Anda juga boleh mengenakan ia dengan kemasan lembut atau aksesori. Maklumlah adakala ruang makan kita agak hambar berbanding dengan ruang tamukan. Jadi rona ini mampu memberi sedikit perisa untuk menyerlahkan seri ruang. Simple-simple je di IMPIANA

Secara purata untuk seorang anak akan menyumbang minimum 3 pasang seorang SEHARI. Baju tido, baju sekolah, baju lepas balik sekolah. Kita andaikan 12pasang sehari.

Tapi kalau mak tangguh seminggu lipat kain.. Haaa.. Kira.. Kira.. Kan bertimbun jadiknya.

Ni semua akan mengganggu mental & emosi mak2 kan? Nanti mulala stress, nak marah, penat bertingkat2, sakit mata dan hati. Hiii… (mak-mak je memahami situasi gini)

LANGKAH 1

– Sediakan bakul untuk setiap anak
– Tulis nama di bakul so anak tahu itu bakul siapa
– Jangan beli bakul besar-cari yg sederhana aja.. Makin besar bakul, kecenderungan untuk “nanti la lipat” akan menggunung jua.. Kikiki

Kalau kita tak sempat nak lipat pon, lebih senang dan cepat kita nak buat carian baju untuk anak-anak

Pinjam gambar Nur Wanny. Nampak tak beza dia. Gambar atas dan bawah sama sahaja. Kain baju yang belum dilipat. Bezanya yang atas ada 1 bakul macam-macam saiz baju.
Yang bawah kita dah sort, tau dah baju sapa. Walaupun belum berlipat, kurang sakit mata mak-mak kan

LANGKAH 2

Percaya tak, Bagi setiap bakul tu, masa yg diambil untuk melipat tak sampai 10 minit pon. Kenapa?

Pengkhususan: pantas sebab senang nak cari pairing baju tu. Dah lipat boleh letak setempat sebab kita lipat baju orang yg sama. Ini semua menjimatkan MASA.

Dan sekiranya kita perlu tinggalkan kerja melipat, kita tau berapa bakul yg belum dilipat. Daripada 4 bakul, tinggal 2.sekali lagi.. PSIKOLOGI.. kita nampak jumlah baju nak dilipat makin kurang.

MOTIVASI YESSSS! tinggal satu bakul je belum lipat maka lebih semangat nak melipat, berbanding lipat satu bakul tinggi menimbun, mak stress nampak banyakkkkk nau nak lipat!!!

LANGKAH 3

cara kita susun baju dalam almari anak. Cara ni pon cikgu jumpa dalam FB.. Lama dah. Bagus sangat. Dulu susun bertindih.

Sekarang dah pandai susun gini, anak2 pun senang nak pilih baju sendiri dan tak ada kes bila ada baju nak pakai, tau-tau dah tak muat. Lama sangat dalam almari dok lapis paling bawah


Buat Sendiri Pagar Tanaman Dari Kayu Terbuang Modal Hanya RM20

Buat Sendiri Pagar Tanaman Mini Dari Kayu Terbuang Modal Hanya RM20

Profil Projek: Pagaran Kayu

Kos: RM3 (Untuk pagar sepanjang 30cm)

Tempoh: 1 jam

Tahap: ** (Perlu dilakukan oleh orang dewasa namun kemasan boleh diakhiri oleh kanak-kanak)

Bahan-bahan:

Batang kayu pada cangkul yang tidak digunakan lagi

Dawai bersalut plastik

Mesin mnggerudi/grill

Buat sendiri pagar tanaman

Nota:

Anda mempunyai rumah yang dalamannya sangat kecil dan sempit? Mari saya beri satu idea yang menarik bagi seseorang yang anda ruangan kecil di dalamnya, iaitu, membuat diy sendiri pantry. Pantry yang saya maksudkan ini adalah tempat letak makanan yang anda boleh senang untuk di ambil dan kebiasaannya pantry ini, orang suka letak makanan-makanan ringan macam snack atau jajan ke. Itulah yang kebiasaannya pantry digunakan. Tapi kan, persoalannya, macam mana nak buat pantry tu? Apa Langkah-langkahnya yang betul dalam membina sebuah pantry? Mari saya kongsikan kepada anda.

Pertama sekali adalah mencari ruangan yang sesuai. Ini penting kerana anda perlu memikirkan ruangan yang statik untuk anda senang mengambil dan mencapai makanan tersebut. Kalau saranan saya, lebih baik hanya tambah sedikit ruangan di dapur untuk asingkan kawasan pantry sahaja. Itu saja sudah memadai sebenarnya.

Selepas itu, anda mesti ada almari atau membina sebuah tempat letak makanan tersebut, yang simple-simple sahaja. Tetapi dalam simple itu pun, lagi bagus kalau ia nampak minimalis atau megah. Walaupun ia nya sebuah pantry, jika kita membinanya dengan betul dan cantik, ia boleh menceriakan dan mencatikkan ruangan rumah kita.

Dan yang terakhir adalah, memasang langsir untuk menutupi ruangan pantry tersebut. Seperti mana saya katakan tadi, jika kita pandai mencantikkan sesuatu seperti ia hanyalah sebuah pantry, ia dapat memeriahkan ruangan dalaman rumah kita. Jadi, pemasangan langsir ini juga boleh menambahkan lagi kecantikkan dan kemegahan pantry ini. Walaubagaimanapun, ini hanyalah rekomendasi.

Maka dengan itu, selesailah saya dalam memberi tips untuk diy pantry di rumah. Anda boleh cuba dahulu jika berminat. Kalau jadi, boleh sarankan kepada rakan-rakan anda.

Kalau tebuk atau drill dinding walau hanya satu lubang, dia punya habuk memang bersepah satu rumah. Nak bersihkan kan pun leceh dan tak mudah. Tapi, Hong Guan ada trik mudah untuk memastikan habuk drill tidak bersepah.

Sekadar nak kongsi petua tebuk dinding. Selalunya saya buat satu sampul kertas pakai kertas A4 lipat-lipat dan masking tape lekat dekat bawah lubang yg nak tebuk utk kumpul pasir yg keluar masa drill. Boleh pakai sampul surat, beg plastik, apa2 je yg boleh kumpul pasir.

Macam ni tak payah nak sapu atau bersihkan lantai lepas drill. Habuk/pasir semua terkumpul dalam sampul buang je kat tong sampah. Lagi satu tip, saya lekatkan magnet kecik beli kat Daiso di tepi cordless drill utk pegang skru lebihan, boleh pasang skru berterusan tanpa ulang alik naik turun tangga. Harap bermanfaat.

Buntu? Dari puasa sampai dah lepas raya, langsir rumah tak ditukar-tukar lagi. Ini sebab, tak ada design yang bersesuaian. Yang ada pun, banyak jenis pin atau cangkuk. Tak sesuai dengan kediaman yang menggunakan langsir eyelet.

Bahan-bahan:
Beberapa biji eyelet ring (boleh didapati di kedai langsir)
Pen/marker
Gunting yang hujung nya tajam (senang nak tusuk buat lubang potong)
Pembaris
Pisau

Cara-cara:
1. Susunkan eyelet ring pada bahagian atas langsir mengikut jarak dan sesunan yang sesuai. kebiasaanya untuk langsir bidang 60, hanya 8 biji eyelet ring diperlukan
2. Tandakan bulat di bahagian dalam eyelet pada langsir.

3. Tanda sekeliling bulatan eyelet yang telah ditetapkan tadi lagi sekali. Kali ni, ukuran 1/4 ini dari bulatan asal
4. Guna kunting tajam untuk buat lubang bagi memudahkan anda memotong. Potong bulatan yang luar

5. Bukak eyelet ring dengan menggunkan pisau. Kalau boleh, guna pisau tak tajam. Khuatir tangan luka

6. Letakkan eyelet yang ada paku dui bahagian atas ang padanan sebaliknya. Pastikan susunan eyelet sepadan dengan lubang yang disediakan

7. Tutup dan ketatkan eyelet tadi. Tekan sedikit


Bungkus Dalam Tisu Lembap, Cara Cepat Biak Kunyit Dan Halia

Ini antara herba wajib ada kat kebun belakang rumah kesum, kari, serai dan daun kunyit. Keempat-empat herba ni kalau nak pakai sikit je, tapi nak kene beli dalam kuantit yang banyak. Kalau tak habis pakai, rosak macam tu je dalam simpanan. Kan Dah rugi.

Memandangkan ramai yang dah sibuk bercucuk tanam, apa kata kita mulakan dengan kunyit dan halia. Ramai tanam halia dan kunyit tapi lambat nak tumbuh. Rupanya, cara Nor Robiah AbdRahman lebih cepat dan jaminan kunyit dan halia menjadi 90%

1. Mudah je, cuma beli je kunyit hidup tu dan bungkuskan dalam tisu basah.
2. Kemudian masukkan dalam bekas bertutup. Masukkan hirisan bawang besar sekali bagi mempercepatkan pertumbuhan tunas.
3. Sentiasa pastikan tisu dalam keadaan lembab.
4. Apabila rizom sudah ada tunas, boleh ditanam di atas tanah / pasu.

Pastikan pokok mendapat air dan baja yang mencukupi. Insha Allah kunyit akan membesar dengan jayanya.

Boleh gunakan cara ini untuk halia juga!

Keadaan kediaman sebelum dihias

SELEPAS

Bagi mendapatkan kediaman yang lebih selesa, teratur serta menarik, pemilik telah memilih konsep dan warna-warna yang bersesuaian dengan personalitinya.
Pemilik juga dapat berjimat dan mengurangkan kos perbelanjaan dengan menggunakan semula barangan terpakai yang masih elok selain membeli perabot “second hand” yang baginya masih bagus dan berbaloi.

Jubin pada lantai atau dinding yang kotor dan berlumut adalah perkara turn off yang dapat merosakkan imej tandas anda. Bukan itu saja, jika tetamu lihat pun pasti mereka berasa geli nak masuk. Malu nya!

Memang tidak dapat dinafikan, nak memastikan tandas sentiasa dalam keadaan tip top dari segala aspek adalah satu hal yang memenatkan dan merumitkan tetapi ia penting untuk menjaga kebersihan dan juga bagi memastikan keharmonian rumah tangga yang berpanjangan.

Salah satu bahagian paling susah nak di maintain adalah pada jubin serta grouting kerana jika kita lalai sedikit pasti lumut dan kotoran mula melekat dan kalau dibiarkan lama-lama nanti susah nak tanggal. Tapi jangan risau, anda tak perlu lakukan renovasi besar besaran di tandas pun. Hanya perlu jadikan tugas mencuci tandas sebagai rutin. Yang menariknya, tak perlu guna sebarang sabun. Hanya dengan 4 bahan yang boleh didapati dari dapur sahaja.

Serbuk Penaik

Untuk sesi pembersihan minor seperti tompokan air, saki-baki tumpahan shampoo dan debu, serbuk penaik adalah bahan yang sesuai menggantikan sabun pencuci lantqi. Celupkan span lembap ke dalam mangkuk serbuk penaik dan gosokkan pada jubin, grout atau mana-mana permukaan yang kotor. Bilas dengan teliti menggunakan air suam. Cucian seperti ini ideal dilakukan sekurang-kurangnya seminggu sekali.

Cuka

Antara bahan dapur yang sesuai dijadikan sebagai bahan pembersih jubin adalah cuka. Sifat berasid cuka mewujudkan persekitaran yang menghalang pertumbuhan kulat, cendawan dan bakteria. Ia juga bahan yang boleh menembusi buih sabun, deposit mineral, bintik-bintik air dan banyak lagi.

Campurkan cuka dengan air ke dalam botol dengan nisbah yang sama kemudian semburkan saja bancuhan tersebut ke permukaan jubin. Biarkan campuran tadi di permukaan selama beberapa minit sebelum menyental dengan berus atau span. Untuk kotoran yang degil, tambahkan serbuk penaik ke dalam bancuhan cuka.

Cuka juga boleh berfungsi sebagai agen pencegahan untuk kegunaan setiap hari. Jadi anda boleh semburkan campuran ini pada jubin dan permukaan kaca sebelum anda keluar dari bilik mandi.

Garam

Garam berkuasa untuk membunuh organisma sel tunggal, seperti kulat dengan cara menegringkan mereka. Tapi jangan terkejut, untuk memastikan cara ini berkesan, kawasan kulat perlu dibiarkan lembap, barulah dapat lihat kebolehan garam yang sebenar. Untuk jubin lantai atau permukaan rata yang lain, anda boleh lapkan kawasan itu dengan kain lembap dan taburkan garam, sebelum menyental ke dalam bahagian-bahagian tertentu. Biarkan ia semalaman sebelum menyambung kerja-kerja pembersihan disebelah pagi keesokan harinya. Sebarang jenis garam kasar, termasuk garam Epsom, boleh digunakan.

Jus Lemon

Jus lemon kegemaran di kalangan pencinta bahan semula jadi kerana keupayaannya untuk membersihkan kotoran serta meringankan masalah kulit dengan efektif. Begitu juga tindak balasnya terhadap jubin. Seperti cuka, jus lemon segar mengandungi asid yang agak kuat menjadikan nya sebagai musuh utama buat kulat dan cendawan. Ia juga berfungsi dengan baik apabila digabungkan dengan serbuk penaik.

Itulah antara bahan semulajadi yang boleh digunakan untuk kerja pembersihan jubin. Anda boleh lakukan semuanya sendiri, tidak perlu runsing lagi. Selamat membersih!

Tong sampah, bukan sekada baunya menggangu deria bau. Kewujudnnya di dapur turut mengganggu penglihatan. Yang lebih menggangu adalah, sebiji tong sampah perlu diperuntukkan ruang khas. Akibatnya, ia memakan ruang dan tidak idel untuk kediaman yang mempunyai dapur bersaiz kecil seperti SOHO, apartment bawah 800 kaki persegi dan sebagainya.

Idea terbaik penyelesaian masalah ini adalah dengan membina sebuah struktur khas untuk menyimpan tong sampah tersebut. Lebih bijak, jika struktur tersebut dapat digunakan bagi tujuan lain seperti ruang kerja tambahan, rak simpanan dan sebagainya. Berikut idea ruang simpanan tong sampah yang sesuai untuk anda lakukan


Cantik Tapi Bahaya! OH My Hydrangea

Sejak akhir-akhir ni warna pastel menjadi pilihan ramai diluar sana. Pernah dengar bukan bunga Hydrangea atau orang panggil bunga Siti Zubaidah. Cantik kan bunga ni. Terdetik IMPIANA untuk kongsikan perkara ini apabila terbaca satu rencana oleh Pusat Racun Negara, tumbuhan ini walaupun cantik, ia mempunyai bahaya yang tersembunyi.

Pokok bunga Hydrangea merupakan pokok hiasan yang paling sesuai hidup di kawasan tanah tinggi.

Ia semakin mendapat tempat di hati peminat bunga kerana warna bunganya yang lembut.

Selain daripada itu, keistimewaan bunga ini ialah ia mengambil masa selama tiga (3) bulan untuk mekar sepenuhnya dan warnanya akan bertukar-tukar sepanjang masa tersebut.

Namun, dalam kecantikan itu ternyata ada bahaya yang tersembunyi.

Penggemar bunga perlu tahu bahawa bahagian tumbuhan ini terutama getahnya mengandungi hydrangin (sejenis bahan sianogenik glikosid), febrifugine, hydrangenol dan loganin.

Bahan kimia ini boleh menyebabkan

(*bergantung kepada kuantiti yang terdedah.)

Peminat bunga ini perlu berhati-hati mengendalikannya terutama sekali jauhkan daripada capaian kanak-kanak dan juga haiwan peliharaan.

Pakai sarung tangan ketika mengendalikan tumbuhan ini dan cuci tangan dan pakaian selepas itu.

1. Macam mana pokok ini beracun? Sentuh je boleh keracunan?

TIDAK, jika terkena cecair / getah baru ada risiko keracunan.

2 . Adkah jika potong pokok ini untuk tanam balik akan keracunan?

Pakai sarung tangan jika berkebun. Segera cuci tangan jika terkena, terutamanya sebelum makan dan minum.

Kebaikkannya adalah untuk menghasilkan makanan yang selamat, mesra alam di samping berupaya menyuburkan tanah secara alami. Booster Tanaman.

5 jenis baja cecair (NF):

1. Baja hijau
2. Baja Buah-buahan
3. Baja berasaskan ikan
4. Baja berasaskan tulang
5. Baja berasaskan kulit telur/kerang/siput

Kaedah membuat baja hijau / Buah

1. potong 1 kg tumbuhan/buah seperti kangkung/batang pisang/buah muda)

*untuk baja buah, hanya ubah penggunaan 1kg sayur kepada 1kg buah-buahan. yang lainnya proses dan bahan perapan yang digunakan sama

2. Adunkan 1 kg tumbuhan hijau tadi bersama 1 kg gula merah ke dalam bekas yang kedap udara

3. Tutup mulut bekas simpanan dengan kain kasa atas kertas sahaja

4. Peram selama 7 hari

5. Tapiskan dan asingkan sisi untuk mendapatkan cecairnya.

6. Letakkan sisa pada permukaan tanah sebagai sungkupan.

7. Ambil 1 sudu besar cecair baja dan campurkan ke dalam 5 liter air

8. Jadikan bahan campuran tadi sebagai siraman pada tanaman sekurang-kurangnya dua minggu sekali

Cara mudah keluarkan duit di mesin ATM tanpa kad. Ada masa waktu kalut-kalut nak keluar kita boleh tertinggal beg duit dan kad kat rumah. Dah sampai destinasi dituju baru perasan.

Kalau macam ni kita selalu patah balik terutama kalau tujuan keluar itu menggunakan wang. Sebenarnya kalau tak nak patah balik pun boleh. Kita boleh keluarkan saja duit dari akaun tanpa guna kad dan teruskan urusan.

ATM Maybank ni memang sengaja bagi kita takde alasan withdraw duit kalau tertinggal kad ATM.

Sebab takde kad bank pun boleh keluarkan duit. Paling penting kena ada smartphone & ATM Maybank depan kita.

1) Masuk aplikasi Maybank2u, di bahagian bawah klik “Mobile”. Kemudian pilih option “Cardless ATM Withdraw”

2) Pilih akaun mana yang nak dikeluarkan duit.

3) Masukkan “No Telefon” yang korang nak bagi keluar kan.
– Boleh beri pada anak kalau mereka nak cash
– Boleh juga beri pada isteri kalau dia nak shopping.
– Yang penting ada mesin ATM MAYBANK dekat mereka.
– Macam kes ni, masuk kan no telefon sendiri.

4) Pilih jumlah yang nak keluar. Ada option RM100, RM200 & RM300 saja.

5) Lepas itu akan keluar summary. Kalau okay, tekan “Agree & Request TAC”.

6) Okay, sekarang dah Settle part di “App Maybank2u”. Nanti Maybank akan hantar SMS pada no. telefon yang kita letak tadi.

7) Nanti penerima akan dapat “16 Atau 17 Digit” no transaksi dari SMS Maybank.

8. Pergi ke mesin ATM Maybank, pilih bahasa, kemudian tekan “Pengeluaran Tanpa Kad”.
– Nanti terus tengok SMS, masukkan “16 Atau 17 digit” no transaksi.
– Kemudian tekan “Ya”.
– Nanti Maybank akan hantar SMS “6 Digit” pin.

9) Tengok 6 Digit Pin pada SMS, masuk kan no pin tersebut di ATM dan tekan “Ya”.

10) Tahniah, dah berjaya keluarkan duit tanpa kad.

Ini SMS yang kita dapat selama nak buat pengeluaran tanpa kad.

Semoga bermanfaat.

Pokok pudina ini saya tanam secara hidroponik ringkas, ikut panduan di youtube.

Ini gambar-gambar terbaru. Nanti Kak Odah cari semula masa baru-baru buat. Dulu sikit saja daunnya dan kecil-kecil. Sekarang sudah makin lebat dan besar-besar daunnnya.
Ok, kalau mahu cuba boleh ikut langkah-langkah berikut ini :

1. Dapatkan anak pokoknya yang mempunyai akar. Saya beli di nurseri.
2. Sediakan satu bekas untuk diisi air dan penapis di atasnya (atau lubangkan bekas makanan). Boleh lihat gambar.
3. Keluarkan pokok pudina tadi dari tanah dan bersihkan akarnya.
4. Letak pudina pada bekas tapis dan masukkan akar-akar pudina tadi melalui lubang-lubang pada tapis tersebut. Jika kecil sangat, potong sedikit untuk besarkan.
5. Pada bekas air di bawahnya pula, letakkan air sehingga paras bawah penapis. Atau pastikan akar terendam dalam air.
6. Masukkan baja air AB ikut sukatan pada panduan penggunaan baja. Bacaan ppm untuk pudina ialah 1400-1680 ppm. (Baja AB dan alat bacaan ppm air boleh dibeli dalam talian. Murah je)

7. Seminggu atau 2 minggu sekali kena potong potong pucuk pudina ini untuk menggalakkan lagi pertumbuhan daun baru. Juga kena periksa paras air dan kandungan bajanya.
Selamat mencuba!


Tip Mudah Tanam Pokok Di Balkoni Atau Ruang Sempit

Tiada kawasan untuk bertaman? Itu bukan lah alasan untuk penghuni kondominium dan pangsapuri untuk memiliki sebuah taman atau ruang menghijau yang segar di rumah mereka. Apa sahaja yang ditanam secara tradisionalnya di tanah juga boleh ditanam di atas kawasan berlantai konkrit sepenuhnya seperti di balkoni rumah.

Pelbagai cara dan kaedah penanaman dapat digunakan seperti vertical garden, window box, walled pot dan pasu gantung yang berupaya menyerikan dan menghidupkan ruangan sempit di balkoni anda. Namun beberapa perkara perlu dikenal pasti sebelum mula bertaman. Antaranya, kaji keseluruhan ruang balkoni terutamanya struktur binaannya. Ia bertujuan untuk memastikan dead load atau beban yang mampu ditanggung oleh struktur balkoni tersebut supaya tidak berlaku sebarang masalah kelak.

Anda juga perlu kenal pasti kondisi persekitaran seperti suhu dan pengamatan cahaya matahari. Ini penting untuk memastikan jenis tumbuhan sesuai yang boleh ditanam di balkoni. Selepas mengenal pasti growing environment di balkoni, sedikit sebanyak ia dapat membantu anda untuk mereka bentuk taman dan pemilihan tumbuhan yang sesuai.

Apa yang boleh ditanam?

Tanaman yang bersesuaian untuk ruangan balkoni adalah tumbuhan daripada jenis yang menjalar dan memanjat. Ini kerana tumbuhan dari jenis begini memerlukan ruangan tanah yang sedikit. Buah dan sayuran menjalar seperti tomato sesuai untuk ditanam di kawasan sempit seperti balkoni kerana ia memerlukan ruang tanah yang sedikit. Tumbuhan jenis ini dapat memanfaatkan tiang atau pagaran besi yang terdapat di balkoni sebagai tempat untuk memanjat.

Apa yang tidak boleh ditanam?

Sudah pastinya pokok besar bukanlah pilihan yang sesuai untuk tanaman di balkoni. Tumbuhan tidak bersesuaian dengan growing condition yang telah dikaji dari awal juga tidak sepatutnya ditanam kerana di khuatiri hasilnya akan mengecewakan. Manakala tumbuhan daripada jenis berbunga akan mengalami masalah untuk menghasilkan kudup bunga jika jumlah pengamatan cahaya yang diperlukan tidak mencukupi. Oleh itu jika balkoni anda menerima pancaran cahaya matahari yang baik, maka tumbuhan berbunga adalah pilihan tepat kerana ia bakal menyuntik seri pada balkoni kediaman.

Window box

Penggunaan window box atau juga dikenali sebagai window flower box atau window planter box merupakan sesuatu yang bukan menjadi kebiasaan budaya di Malaysia. Ia kebiasaannya diletakkan di hadapan tingkap dan ditanam dengan tumbuhan jenis menjalar seperti petunia. Ia juga sesuai untuk dijadikan sebagai bekas tanaman herba atau tumbuhan edible.  Anda boleh mengambil idea yang popular di luar negara ini untuk memberi nafas baru pada tingkap kediaman anda.

Window box kebisaannya ditanam di bahagian luar tingkap dan mudah untuk dicapai. Terdapat pelbagai jenis window box namun kebiasaan yang menjadi pilihan adalah daripada jenis PVC atau fiberglass kerana ia ringan dan mudah untuk di selenggara. Kebiasaannya ia akan dipasang di bahagian bawah bingkai tingkap dan akan disokong dengan brackets yang diskrukan pada dinding.

Pasu gantung

Pasu gantung kebiasaannya digunakan untuk tumbuhan menjalar, hiasan atau berbunga lebat. Secara tipikalnya, ia selalu digantung di sisi bangunan, tiang lampu,  di hujung bumbung, kekisi dan sebagainya. Terdapat pelbagai jenis pasu gantung seperti dari plastik, tanah liat, metal dan sebaginya.

Walaupun terdapat banyak jenis tumbuhan yang sesuai dijadikan sebagi tumbuhan gantung, prinsip container garden tetap perlu diaplikasikan untuk menjadikan ruang balkoni anda yang sempit, meriah dengan pelbagai jenis tumbuhan. Gunakan tanah yang diperkaya dengan nutrien dan pastikan pasu gantung yang digunakan mempunyai lubang untuk memudahkan aliran air dan paling penting tumbuhan yang dipilih haruslah berpadanan dengan iklim persekitaran.

Green wall

Green wall atau lebih dikenali sebagai vertical garden, living wall, BIOboards, biowall, atau Ecowall memang tidak asing lagi penggunaannya di masa kini. Ia sesuai di aplikasikan di kawasan komersial mahupun di rumah kerana ia menjimatkan ruang di samping dapat mengurangkan kesan panas pada dinding.

Panel yang digunakan untuk membina sebuah green wall terdiri daripada beberapa buah biji pasu yang disusun secara berhampiran untuk mewujudkan impak padat ruangan hijau. Terdapat pelbagai reka bentuk kreatif yang boleh dilakukan sendiri dengan menggunakan barangan terpakai seperti penggunaan botol plastik, palet industri, tin, bingkai dan sebagainya.

Ramai pemilik kediaman kini sudah mula ada kesedaran untuk menjadikan ruang balkoni atau pun ruang laman sebagai tempat untuk mereka bercucuk tanam sayur-sayuran. Sebenarnya ia tidak lah memerlukan ruang yang banyak kerana semua pokok sayuran ini boleh ditanam di dalam pasu seperti pandan, kunyit, kobis, cili dan sebagainya. Bagi newbie yang mula berjinak untuk tanam sayur, LAMAN kongsikan tip mudah sebelum anda mula.

Penanaman avocado dari biji benih lazimnya mengambil masa yang lama untuk menghasilkan buah. Jangan risau, sementara menunggu pokok matang untuk menghasilkan buah, banyak manfaat daun avocado yang boleh kita ambil.

Daun avocado mengandungi dua sebatian utama iaitu quercetin(60-75%) dan polyphenols. Quercetin dipercayai dapat memelihara tubuh dari penyakit bahaya dengan cara menangkap radikal bebas dan ion-ion logam peralihan. Walaupun agak pahit, daun avocado bagus untuk mengawal penyakit kencing manis. Pengambilan teh daun avocado juga dapat menyekat pembiakan beberapa bakteria seperti species stafilokokus,pseudomonas,protektus,escherichia.

Selain daripada itu, daun Avocado juga dipercayai dapat merawat batu karang, darah tinggi dan sakit kepala.

Dapatkan 5 hingga 8 helai daun Avocado yang tua ( berwarna gelap).Basuh dengan air bersih hingga tiada kotoran. Rebus daun-daun ini dengan segelas air hingga tinggal setengah gelas. Tapis dan minum setiap hari pagi dan petang selama 10 hari. Jika batu karang telah hancur dan keluar (dapat dilihat melalui air kencing) pengambilan herba ini perlu dihentikan.

Pucuk Avocado boleh digunakan untuk melicinkan kulit. Caranya ialah dengan menumbuk pucuk muda nya hingga hancur dan disapu pada kulit muka. Selepas 5 hingga 10 minit, bilas dengan air yang bersih. Ia dapat mengecilkan liang-liang roma pada kulit muka. Ia juga dapat membantu melembapkan kulit yang kering.

Cara penggunaannya ialah dengan rebus 5 helai daun Avocado dengan segelas air. rebus sehingga air tinggal separuh gelas. Minum selama 5 hari.

Caranya ialah dengan menyapu pucuk Avocado yang telah ditumbuk halus  pada rambut. Biarkan selama 10 minit sebelum dicuci.

Caranya ialah dengan meletakkan pucuk avocado yang telah ditumbuk lumat pada bahagian kulit yang bengkak. Balut dan biarkan selama 2 hingga 4 jam.

Caranya dengan merebus 5 helai daun Avocado dengan 2 gelas air hingga tinggal 1 gelas. Minum setiap hari hingga tekanan darah turun. Hentikan pengambilan apabila tekanan darah telah normal.

Ini adalah antara beberapa kelebihan daun avocado dalam perubatan herba. Jadi kalau avocado kita lambat berbuah, masih banyak lagi manfaat yang dapat kita peroleh dari pokok ini.

Macam-macam dah resepi booster tanaman buat sendiri yang pernah di kongsikan oleh rakan-rakan IMPIANA. Kali ini, IMPIANA nak kongsikan resepi booster tanaman dari Pyan Sempoy.

Rutin setiap pagi sabtu saya akan siram ‘booster’ organik utk semua pokok agar lebih subur & sihat.. guna sisa-sisa dapur sahaja yang kita tak masak, tak makan, busuk atau expired

seperti kulit bawang, batang kangkung/bayam..kulit pisang, kulit nanas, kulit betik, kulit limau, kulit ubi kentang/keledek, kulit telur, air basuh beras, air kelapa tua, nasi basi, susu basi, roti expired, hampas kopi/teh dan lain-lain. Apa-apa pon boleh campur sekali yang penting organik

Untuk proses fermentasi (penapaian) yang lebih cepat boleh guna EM/yakult/ragi tapai atau gula merah/pasir sebagai makanan mikrob/bakteria membiak

lepas dah penuh campur semua kena tutup dengan kain ketat-ketat & buka seminggu sekali pada 1 bulan pertama & dikacau

Minimum kena peram 1 bulan baru sesuai digunakan. Perapan saya dah 4 bulan lebih lagi lama lagi bagus. Untuk permulaan boleh campur apa yang ada dulu seperti air basuhan beras + kulit bawang + gula. Yang lain-lain boleh tambah sikit demi sedikit ikut apa yang ada nanti sampai la penuh.

Ingat yer 1 bulan selepas campuran terakhir (penuh) baru guna. Tanda-tanda perapan bosster anda sedia digunakan adalah apabila kurang bau busuk. Bau dia macam tapai kira dah jadi la. Boleh guna untuk siram atau sembur

silakan dicuba & share jika bermanfaat

Spora putih menandakan dh cukup matang & adanya banyak bakteria/mikrob baik yg sgt aktif..


Ini Cara Mudah Dan Murah Bina Kolam Kecil Hanya Guna Pond Liner

Mempunyai sebuah kolam ikan di halaman atau taman anda merupakan satu kelebihan. Di samping memberi nilai tambah kepada persekitaran, ianya dapat mengimbangi ekosistem kepada ikan dan spesies lain untuk terus hidup.

Sesebuah kolam asas mempunyai lapisan “liner” yang bermutu, sistem pam yang efisen dan dihiasi dengan batu-batu kecil. Lazimnya, kolam yang lebih besar tidak semestinya akan menambah kos anda kerana perbelanjaan sebenar adalah terletak kepada sistem pam dan penapisannya.

Seksyen ini dapat membantu anda menyedia gabungan idea dan konsep, menyedia langkah demi langkah bagi membolehkan anda membina sebuah kolam di halaman anda. Ianya tidak terlalu rumit sekiranya anda mempunyai peralatan yang sesuai dan mengikuti langkah-langkah yang diberikan.

Anda juga boleh mempunyai sebuah kolam pelbagai aras sama ada untuk mendapatkan tebingnya yang berbatu atau sebagai kawasan untuk tanaman kecil. Buang tanah di sekeliling perimeter kolam. Gali dan buang tanah tersebut pada kedalaman 6 hingga 8 inci sebagai kawasan yang akan diletakkan batu-batu’ Seterusnya mulakan menggali bahagian tengah untuk membentuk dasar kolam, Tambakkan tanah di mana air terjun akan dibina.

Naratif Katalog Alam harus peka terhadap pluraliti alam, namun terarah untuk membingkai momen dan metafora yang mengelilingi latar tropis; ini adalah tempat bagi pendaki untuk berehat, bermeditasi, dan memperluas wataknya sebagai gazebo ke menara pemerhatian di tengah-tengah hutan tropika. Reka bentuknya juga melengkapkan sekitarnya, cara di mana orang mengalami gazebo adalah yang terpenting.

Diliputi dalam rimbunan tebal, gazebo berdiri sebagai analogi geometri untuk memprovokasi interaksi dan renungan melalui artikulasi pengumpulan dan satah. Dengan panggilan ringkas untuk gazebo seluas 9 meter persegi, cadangan itu terdiri daripada 3 bingkai kotak yang saling berkait secara menegak dalam membuat platform bertingkat untuk menyesuaikan keadaan laman landai secara topografi. Konfigurasi pembingkaian gazebo dinyatakan secara menegak yang membolehkan orang ramai menikmati pemandangan kanopi tropika yang sebaliknya tidak dapat diakses.

Ketinggian di antara platform berbeza-beza dengan beberapa ruang memerlukan orang dewasa untuk bebek dan mendekati dengan berhati-hati sementara kanak-kanak dapat bermain dengan bebas di tempat-tempat ini. Dengan had peruntukan ruang, platform adalah elemen penyesuaian yang berfungsi sebagai meja untuk membaca, tempat duduk kantilever di sepanjang lereng, kotak meditasi dan tangga kucing sebagai kiasan rumah pokok di hutan.

Oleh kerana laman ini terletak jauh di hutan tropis, bahan binaan gazebo semuanya dibawa dengan tangan dan dipasang di lokasi untuk mengurangkan sebarang gangguan pada keadaan yang ada dengan setiap pokok dan tanaman ditandakan dan dipelihara dengan teliti.

Kredit: Arkitek Garis

Lokasi: Taman Tugu, Kuala Lumpur

Bayam brazil atau dikenali dengan nama bayam sissol/samba lettuce / poor mans’s spinach tinggi khasiat. Antaranya ialah ia mengandungi enzim yang berupaya membantu melawan kanser dan membantu mengekalkan kesihatan mata.

Bukan sahaja jimat ruang, kurang medium tanah dan paling best bila dah melampai-lampai tu nampak lagi cantik pula

Bunga Cenderawasih atau nama tempatan nya lebih dikenali dengan panggilan Bird Of Paradise adalah salah satu daripada bunga-bungaan tercantik di dunia. Tanaman renek berasal dari Afrika Selatan ini ditanam secara melata di negara-negara Asia terutamanya di China. Bentuk dan warna bunganya yang unik amat popular sebagai hiasan interior.

Nama saintifiknya untuk bunga cendrawasih adalah Strelitzia. Ada 4 spesis utama iaitu Strelitzia caudata, Strelitzia nicolai, Strelitzia juncea dan Strelitzia reginae.Namun hanya spesies Strelitzia reginae yang sesuai ditanam di dalam rumah.

Bunga cenderawasih dikategorikan sebagai bungaan ekslusif kerana ia hanya mampu berbunga 2-3 kali sahaja dalam tempoh setahun.

PEMBIAKAN
Ia boleh dibiakkan melalui biji benih. Namun, cara yang paling mudah dan cepat adalah melalui akar atau umbisinya. Tanaman ini memerlukan cahaya matahari terus yang banyak namun tidak tahan pada panas melampau.

MEDIUM TANAMAN
Medium tanaman bunga cenderawasih perlu dipastikan sentiasa lembap kerana ia merupakan tumbuhan yang memerlukan air banyak sepanjang tahun untuk tumbesaran optimum. Namun pastikan, medium tanaman tidak menakung air kerana ia akan melemaskan akar tanaman.

SIRAMAN
Untuk peringkat awal tanaman, pastikan siraman dilakukan secara kerap kerana ketika itu pertumbuhan akarnya berkembang cepat dan menjadi lebih matang.

CARA TANAM DALAM PASU
Tanaman ini juga sesuai ditanam di dalam pasu. Namun, ada beberapa perkara perlu diperhatikan antaranya ialah medium tanaman. Pastikan medium pemasuan yang digunakan mempunyai saliran dan pengudaraan baik setra kaya bahan organik.

Selain itu juga, untuk tanaman berpasu, Pemasuan semula perlu di lakukan sekurang-kurangnya setahun sekali bagi menggalakkan pertumbuhannya yang subur.

Untuk menggalakkan penghasilan bunga, bunga cendrawasih wajib diberi baja semburan atau “slow release”. Baja semburan perlu dilakukan sekurang-kurangnya 2 minggu sekali. Setelah tempoh 1 hingga 2 tahun, rumpun tanaman bunga cenderawasih ini perlu dipecah-pecahkan kepada kumpulan-kumpulan kecil. Ia bukan sekadar untuk tujuan pembiakkan, malah menggalakkan pertumbuhan bunga.